મંજૂ ષા – ૩૦ : પરિચિત જગતની સમાંતરે બીજું જગત – વેબગુર્જરી\nPosted in વિવિધ વિષયોના લેખો\nમંજૂ ષા – ૩૦ : પરિચિત જગતની સમાંતરે બીજું જગત\nWeb Gurjari January 6, 2020 LeaveaComment on મંજૂ ષા – ૩૦ : પરિચિત જગતની સમાંતરે બીજું જગત\nઆપણા પરિચિત જગતની સમાંતરે બીજું એક જગત આવેલું હોય છે. ક્યારેક અકસ્માતે આપણને એની ઝલક મળી જાય છે, પરંતુ એ શું છે તે આપણે સમજી શકતાં નથી.\nજાપાનના સુપ્રસિદ્ધ લેખક હારુકી મુરાકામીની ૨૦૧૮ના વર્ષમાં પ્રકાશિત થયેલી નવલકથા ‘કિલિન્ગ કોમેન્ડેટર’ના એક અંશ ‘વિન્ડ કેવ’માં કથાનાયક વર્ષો પહેલાં મૃત્યુ પામેલી એની નાની બહેનના અવસાનની વેદના ભૂલી શક્યો નથી એ વાત કેન્દ્રમાં છે. મુરાકામીએ એક ઇન્ટરવ્યૂમાં કહ્યું હતું: ‘આપણા ભાવજગત પર થયેલા જખમ ત્રણ પ્રકારના હોય છે. એક બહુ જલદી રુઝાઈ જાય છે, બીજાને થોડી વાર લાગે છે, જ્યારે ત્રીજા પ્રકારના જખમ જિંદગીભર આપણી સાથે રહે છે.’\n‘વિન્ડ કેવ’ની વાર્તા આ પ્રમાણે છે. ભાઈ પંદર વર્ષનો હતો ત્યારે એનાથી ત્રણ વર્ષ નાની બહેન કોમિચિ મૃત્યુ પામી હતી. એને જન્મથી જ હાર્ટનો પ્રોબ્લેમ હતો. ભાઈને કોમિચિની ખૂબ ચિંતા રહેતી. એ એને બચાવી લેવા પોતાનો જીવ દેવા પણ તૈયાર હતો. કોમિચિ બાર વર્ષની થઈ ત્યારે એની તબિયત બગડી અને એ અવસાન પામી. એને સુંદર પોશાક પહેરાવીને કોફીનમાં મૂકવામાં આવી તે એનું છેલ્લું દર્શન હતું. એના મોઢા પર મૃત્યુની કોઈ નિશાની નહોતી, જાણે એ શાંતિથી સૂતી હોય અને જરાક જેટલી ઢંઢોળતાં બેઠી થઈ જશે.\nકોમિચિને સાંકડા કોફીનમાં મૂકી તે ભાઈને ગમ્યું નહોતું. એને લાગે છે કે બહેનના શરીરને વિશાળ મેદાનમાં મૂકવું જોઈતું હતું. આજુબાજુ લીલું ઘાસ ઊગ્યું હોય અને હવામાં ફૂલોની સુગંધ આવતી હોય. બહેનની યાદ જીવતી રાખવા માટે ભાઈ એનાં ચિત્રો બનાવતો રહે છે અને કલ્પના કરતો રહે છે કે એ જીવતી હોત તો એણે કેવી સુંદર જિંદગી વિતાવી હોત.\nએ કોમિચિની અંતિમક્રિયા જોઈ શક્યો ન હતો. દૂર ખસી ગયો હતો. સ્મશાનમાં બાંકડા પર એકલો બેસીને ખૂબ રડ્યો હતો. તે સમયે એને બે વર્ષ પહેલાં બનેલી એક ઘટના યાદ આવે છે. તે વખતે એની ઉંમર તેર વર્ષની હતી અને કોમિચી દસ વર્ષની. ભાઈબહેન જાપાનના માઉન્ટ ફૂજીમાં રહેતા મામા પાસે ગયાં હતાં. મામા એમને ફૂજી પર્વતમાં આવેલી વિન્ડ કેવ જોવા લઈ ગયા હતા. મામાએ સમજાવ્યું હતું કે ગુફાઓ બે પ્રકારની હોય છે – વિશાળ અને સાંકડી. વિશાળ ગુફામાં માણસો અંદર જઈ શકે છે, સાંકડી ગુફાનું પ્રવેશદ્વાર બહુ જ સાંકડું હોવાથી એમાં પ્રવેશ કરી શકાતો નથી. મામા અગાઉ ઘણી વાર ગુફામાં જઈ આવ્યા હતા એથી ભાઈબહેન એકલાં ગુફામાં ગયાં. ફલેશ લાઇટ સાથે હતી. આગળ જતાં ગુફાની છત નીચી થતી ગઈ. તે કારણે એમને વાંકાં વળીને ચાલવું પડ્યું હતું. ઠંડી વધી ગઈ હતી. ભાઈએ કોમિચિનો હાથ પકડી રાખ્યો હતો. બહુ અંદર ગયાં પછી કોમિચિએ ગુફાના ખડકમાં એક સાંકડી ગુફાનું સસલાના દર જેવું પ્રવેશદ્વાર જોયું. કોમિચિએ લુઇસ કેરોલની ‘એલિસ ઇન વન્ડરલેન્ડ’ વાર્તા બહુ વાર વાંચી હતી. એમાં એલિસ નામની છોકરી અકસ્માતે સસલાના દર જેવી સાંકડી જગ્યાની પેલી બાજુ આવેલા વિસ્મયકારી પ્રદેશમાં પહોંચી જાય છે. કોમિચિ માનતી હતી કે એલિસનો વિસ્મયકારી પ્રદેશ વાર્તાકારની કલ્પના નથી, વાસ્તવમાં પણ એવી જગ્યા હોય છે.\nકોમિચિ તે સાંકડી ગુફામાં અંદર જવાની હઠ કરે છે. એને એમ જ છે કે એની પાછળ પેલો વિસ્મયકારી પ્રદેશ આવેલો હશે. એ દૂબળી-પાતળી હોવાથી અત્યંત સાંકડા પ્રવેશદ્વારમાંથી અંદર ઘૂસી શકે છે. ભાઈ માટે તે શક્ય નથી. સાંકડી ગુફામાં પ્રવેશ કરતી કોમિચિ જાણે ધીરેધીરે ગાયબ થઈ રહી હતી. ઘણો સમય વીત્યા પછી પણ એ પાછી આવતી નથી. ભાઈને ચિંતા થાય છે. એ એના નામની બૂમો પાડતો રહે છે, પરંતુ અંદરથી જવાબ આવતો નથી. ડર લાગે છે કે એ હવે ક્યારેય પાછી આવશે નહીં. બહુ વાર પછી એનું માથું બહાર આવે છે, પછી આખું શરીર.\nઉત્તેજિત કોમિચિ કહે છે કે એ સાંકડા માર્ગમાંથી ગુફામાં ખૂબ ઊંડે સુધી પહોંચી ત્યાં એણે વિશાળ વર્તુળાકાર જેવી જગ્યા જોઈ. કોમિચિને લાગે છે કે એ જગ્યા એના માટે જ બનાવવામાં આવી હતી. કહે છે: ‘ત્યાં અપૂર્વ શાંતિ હતી. અંધારું એટલું ગાઢ હતું કે હું એને મારા હાથમાં પકડી શકું. મારું આખું શરીર અંધારામાં અલોપ થઈ ગયું હતું.’\nવર્ષો પછી પણ ભાઈ એ વાત ભૂલી શક્યો ન હતો. એ વિચારે છે: કદાચ કોમિચિ પેલી ગુફામાં પ્રવેશી તે દિવસે જ એણે આ દુનિયા છોડી દીધી હતી. માત્ર હું માનતો હતો કે એ જીવે છે. સાંકડી ગુફાની અંદર ખાસ એના માટે જ બનાવવામાં આવેલી વર્તુળાકાર જગ્યા એ અગાઉથી જોઈ આવી હતી.\n‘વિન્ડ કેવ’ કથાના સર્જક હારુકી મુરાકામી કહે છે: ‘જીવન વિશે મારો બેઝિક ખ્યાલ છે કે આપણા પરિચિત જગતની સમાંતરે બીજું એક જગત આવેલું હોય છે. એ જગતનું માળખું કે એનો અર્થ શબ્દોમાં સમજાવી શકાતો નથી, પરંતુ એ હોય છે. ક્યારેક અકસ્માતે આપણને એની ઝલક મળી જાય છે, પરંતુ એ શું છે તે આપણે સમજી શકતાં નથી.’\nશ્રી વીનેશ અંતાણીનું વીજાણુ સંપર્ક સરનામું: vinesh_antani@hotmail.com\nબાગબાનકા બસેરા! →\n← સમયચક્ર : કેલેન્ડર ( તારીખિયું ) ક્યારથી આવ્યું ?\nમંજૂષા Select Month May 2022 (51) April 2022 (63) March 2022 (67) February 2022 (61) January 2022 (71) December 2021 (69) November 2021 (64) October 2021 (69) September 2021 (71) August 2021 (75) July 2021 (75) June 2021 (73) May 2021 (75) April 2021 (76) March 2021 (78) February 2021 (74) January 2021 (75) December 2020 (69) November 2020 (72) October 2020 (83) September 2020 (73) August 2020 (71) July 2020 (66) June 2020 (64) May 2020 (67) April 2020 (66) March 2020 (64) February 2020 (58) January 2020 (62)\nપુસ્તક -પરિચય (49)\nવિવિધ વિષયોના લેખો (278)\nઔર્વ મુનિનો ક્રોધ May 25, 2022\nલોપામુદ્રા May 25, 2022\nViews Today : 247\nTotal views : 12330146


કવાર્ટરની રહીસહી આશા જીવંત રાખવા આખરી બે મુકાબલામાં વિજય જરૂરી\nટોક્યો, તા.28: ભારતીય મહિલા હોકી ટીમની ટોક્યો ઓલિમ્પિકમાં હારની હેટ્રિક થઇ છે. આજે રમાયેલા પૂલ-એના મેચમાં બીજા હાફના સારા દેખાવ છતાં ભારતનો ગ્રેટ બ્રિટનની મહિલા ટીમ વિરૂધ્ધ 1-4થી પરાજય થયો હતો. રિયો ઓલિમ્પિક ચેમ્પિયન ગ્રેટ બ્રિટન તરફથી આજના મેચમાં હેના માર્ટિને બીજી અને 19મી મિનિટે, લિલી આઉસ્લેએ 41મી અને ગ્રેસ બાલ્સડને 57મી મિનિટે ગોલ કર્યાં હતા. વિશ્વ ક્રમાંકમાં 11મા નંબરની ભારતીય મહિલા હોકી ટીમ તરફથી મેચનો એકમાત્ર ગોલ 23મી મિનિટે શર્મિલા દેવીએ કર્યોં હતો. આ પહેલા વિશ્વ નંબર વન ટીમ નેધરલેન્ડસ વિરૂધ્ધ 1-5થી અને જર્મની વિરૂધ્ધ 0-2 ગોલથી ભારતની મહિલા ટીમની હાર થઇ હતી.\nપૂલ-એમાં ભારતીય ટીમને હવે પોઇન્ટનું ખાતું ખોલવું બાકી છે.6ટીમના આ ગ્રુપમાં ભારત પાંચમા સ્થાને છે. કવાર્ટર ફાઇનલની રહીસહી આશા જીવંત રાખવા રાની રામપાલની ટીમે બાકીના બે મેચ આયરલેન્ડ અને દ. આફ્રિકા સામે આર યા પારનો જંગ રમવો પડશે. આજના મેચમાં અમ્પાયરના કેટલાક નિર્ણય પણ ભારતના પક્ષમાં રહ્યા ન હતા. ભારતની મહિલા ટીમની હવે 30મીએ આયરલેન્ડ સામે ટક્કર થશે.


માનવીય સંબંધો — વિકાસપીડિયા\nહોમ પેજ / શિક્ષણ / અન્ય માહિતી / શિક્ષકનો ખૂણો / માનવીય સંબંધો\nમાનવીય સંબંધો વિશેની માહિતી આપેલ છે\nપ્રાથમિક શિક્ષણક્ષેત્રે વર્ગવ્યવહારને અસર કરતું એક મહત્ત્વનું પરિબળ એ માનવીય સંબંધ છે. પ્રાથમિક શાળા ક્ષેત્રે અથવા કોઈ સંસ્થામાં આચાર્ય-શિક્ષક, શિક્ષક-વિદ્યાર્થી, શિક્ષક-વાલી, વિદ્યાર્થી-વિદ્યાર્થી, શિક્ષક-શિક્ષક, આચાર્ય-વાલી વચ્ચેના ઉષ્માપૂર્ણ વ્યવહાર દ્વારા શાળામાં ઊભું થતું તંદુરસ્ત વાતાવરણનું નિર્માણ માટેનું પરિબળ એટલે માનવીય સંબંધ.\nઆાંતર માનવીય વ્યવહાર\nશાળાકીય કક્ષાએ આચાર્ય એક કુશળ નેતા છે. તેણે પોતાની સાથે રહેલા શિક્ષકગણને કુશળ નેતૃત્વ પૂરું પાડવાનું છે. આ નેતૃત્વની સફળતાની આધારશિલા ઉષ્માપૂર્ણ માનવસંબંધો છે. આથી કાર્યસિદ્ધિ માટે શિક્ષકોનો સહકાર મેળવવો પડે છે. તેમને અભિપ્રેરણા પૂરી પાડવી પડે છે અને તેમની કાર્યકુશળતા કે કાર્યક્ષમતામાં વૃદ્ધિ થાય તેવા પ્રયાસો કરવા પડે છે. આ તો જ શક્ય બને કે જ્યારે આચાર્ય અને સહકાર્યકરો વચ્ચેના સંબંધો સુમેળભર્યા હોય તો.\nશાળામાં જેમ આચાર્ય કેન્દ્રસ્થાને હોય છે તેમ શાળાનું બીજું મહત્ત્વનું અંગ શાળાના શિક્ષકો છે. આચાર્યની શૈક્ષણિક ફિલસૂફીને વાસ્તવિક ધોરણે અમલમાં મૂકવાનું કામ શાળાના શિક્ષકો કરે છે. આથી શિક્ષકોની શિક્ષણ પ્રત્યેની દૃષ્ટિ, વિચારો, ક્ષમતા અને અભિગમની અસર શાળાના વિદ્યાર્થીઓ ઉપર પડે છે. આમ શિક્ષકો એ શાળાનું શૈક્ષણિક પર્યાવરણ ઊભું કરવામાં નિર્ણાયક પરિબળ બની રહે છે. શિક્ષકોની વ્યવસાયિક સજજતા તેમની ફરજો પ્રત્યે તેમને સભાન બનાવે છે. જો શિક્ષક દૃષ્ટિવાન હોય તો સમગ્ર શિક્ષણતંત્રમાં પ્રાણવાન ભૂમિકા ભજવી શકે છે. ને શાળાના આચાર્ય, બિનશૈક્ષણિક કર્મચારીઓ, વિદ્યાર્થીઓ અને વાલીઓ સાથે સંબંધો વિકસાવી શાળા ને સમાજનો અતૂટ સંબંધ સ્થાપિત કરી શકે છે.\nશિક્ષકનું વ્યક્તિત્વ અત્યંત પ્રભાવશાળી હોવું જોઈએ. તે બહુપરિમાણીય વ્યક્તિત્વ ધરાવતો હોય તે જરૂરી છે. તેનામાં ચુંબકીય પ્રતિભા હોવી જોઈએ કે જેથી વિદ્યાર્થીઓને તેના વ્યક્તિત્વમાંથી પ્રેરણા પ્રાપ્ત થઈ શકે. બાળકો શિક્ષકનું અનુકરણ કરે છે. બાળકો શિક્ષકની વાણી અને વર્તનનું, તેના હલનચલનનું, તેની જીવનશૈલીનું, તેના વેશ-પરિધાનનું, તેના આચાર અને વિચારનું અનુકરણ કરીને સાથે સાથે તાદાત્મય અનુભવે છે. શિક્ષકનું ચારિત્ર્ય ઉત્તમ કોટિનું અને ઉમદા પ્રકારનું હોવું જોઈએ. ચારિત્ર્ય એ સુટેવોનો સમુચ્ચય છે. શિક્ષકના ઉચ્ચ ચારિત્ર્ય અને નૈતિક ગુણોનો પ્રભાવ વિદ્યાર્થીઓ પર પડે છે. તેના આચાર અને વિચારમાં એકતા હોવી જોઈએ. તેણે પોતાના માનવીય ગુણોથી વિદ્યાર્થીઓને ગુણસંપન્ન બનાવવાના છે.\nશિક્ષકમાં સહાનુભૂતિ કે સહાનુકંપાનું ભાથું ભારોભાર ભરેલું હોવું જોઈએ. તેણે પોતાની શાળાનાં બાળકો, શિક્ષકો, અન્ય કર્મચારીઓ અને વાલીઓ સાથે સહાનુભૂતિપૂર્ણ વર્તન-વ્યવહાર રાખવાં જોઈએ. શિક્ષક એ શ્રદ્ધારસ્પદ વ્યક્તિ છે. આથી તેણે બાળકોના વાલીઓનો અને સાથી કર્મચારીઓનો યોગ્ય વિશ્વાસ સંપાદિત કરવો જોઈએ. વિદ્યાર્થીઓની સમસ્યાઓ તેમ જ વાલીઓની સમસ્યાઓ તરફ સહાનુભૂતિભર્યું વલણ રાખી તેમને વિશ્વાસમાં લઈ એ સમસ્યાઓ ઉકેલવાનો પ્રયાસ કરવો જોઈએ. તેણે વિદ્યાર્થીઓને અને સૌને સન્માન આપવું જોઈએ અને સન્માનપૂર્ણ વ્યવહાર કરવો જોઈએ.\nશિક્ષક અને વિદ્યાર્થી વચ્ચેના તંદુરસ્ત વ્યવહાર પર બીજી અગત્ય ધરાવતો સંબંધ વિદ્યાર્થી-વિદ્યાર્થી વચ્ચે રહેલો છે. સામાન્ય રીતે શાળામાં અમુક વિદ્યાર્થીઓ શિક્ષકના પ્રિય હોય છે જ્યારે અમુક વિદ્યાર્થીઓ પ્રિય હોતા નથી. આવા સમયે તે વિદ્યાર્થીઓ-વિદ્યાર્થીઓ વચ્ચેનો સંબંધ તંદુરસ્ત રહેવો મુશ્કેલ બને છે. તેથી વર્ગખંડમાં શૈક્ષણિક કાર્ય પર તેની વિપરીત અસર જોવા મળે છે. માટે જો શિક્ષક દ્વારા પ્રત્યેક વિદ્યાર્થી સાથે તાદાત્મય કેળવાય, એકબીજાને મદદરૂપ થવાથી થતા ફાયદાને પ્રેરણાત્મક રીતે સમજાવવામાં આવે તો વિદ્યાર્થીઓ-વિદ્યાર્થીઓ વચ્ચેનો સંબંધ તંદુરસ્ત વાતાવરણ નિમણિ માટે ફળદાયી બનશે અને વિદ્યાર્થીઓમાં સંઘભાવનાનો વિકાસ થતો જોવા મળશે. જે અંતે વિદ્યાર્થીઓને પોતાના માટે ઉપયોગી જ સાબિત થવાનો છે.\nશિક્ષકમાં સામાજિક સભાનતા હોવી જોઈએ. સમાજમાં તેનું આગવું સ્થાન અને આગવી ઓળખ પ્રસ્થાપિત થાય તે માટે તેનામાં ઔદાર્ય, સંપ અને સહકારની ભાવના જાગૃત થવી જોઈએ. તે સામાજિક ઇજનેર છે. તેથી સમાજનું પરિવર્તન કરનાર સામાજિકતા તેણે વિકસાવવી જ રહી. બાળક સમાજનો ઉપયોગી સભ્ય અને ઉત્સાહી નાગરિક બને તે માટે બાળકમાં તેણે સામાજિક ગુણોનું સિંચન કરવાનું છે. તે સમાજનાં વાલીઓ, કાર્યકરો અને આગેવાનો સાથે સહેલાઈથી હળીમળી શકે તેવી રીતનો આત્મીયતાપૂર્ણ વ્યવહાર સમાજમાં સ્થાપિત કરવો જોઈએ. જે શિક્ષક સમાજથી અળગો રહી માત્ર પોતાના અહમના કોચલામાં પુરાઈ રહે છે અને સમાજને ઉપયોગી બનતો નથી તે ક્યારેય સમાજની અપેક્ષાઓ કે આકાંક્ષાઓને તૃપ્ત કરી શકતો નથી. ક્યારેક તેનો જિદ્દી સ્વભાવ સમાજમાં અવરોધક બને છે. માનસિક સંતુલન જાળવીને, મિલનસાર સ્વભાવ વડે સમાજના સૌ વર્ગનાં દિલ તેણે જીતી લેવાં જોઈએ. આ માટે તેનામાં સામાજિક ચતુરાઈ, નિર્ણયશક્તિ, વિષમ સંજોગોનો સામનો કરવાની ધીરજ, કૌશલ્ય વગેરે હોવાં જોઈએ. તે પૂર્વગ્રહરહિત, નિર્દભ, નિખાલસ અને પક્ષપાતથી પર રહીને કાર્ય કરી શકે તથા તેનામાં મહત્તા અને અન્યના ગુણોને આત્મસાત્ કરવાનું શ્રદ્ધાનું ઔદાર્ય અપેક્ષિત છે. આ માટે તેનામાં જીવન અને સમાજ પ્રત્યેનો હકારાત્મક અને વિધાયક દૃષ્ટિકોણ હોવો જોઈએ. તો જ તે સમાજમાં સમ્યમાનીય સ્થાન પ્રાપ્ત કરી શકશે. આમ, શિક્ષકે વિદ્યાર્થીઓ સાથે મમતાપૂર્ણ આત્મીય સંબંધો વિકસાવવા જોઈએ. આ ઉપરાંત વિદ્યાર્થીઓ અંગે વાલીઓને યોગ્ય માર્ગદર્શન આપી શકાય તે માટે પણ વાલીઓ સાથે ઉષ્માપૂર્ણ સક્રિય સંબંધો વિકસાવવા જોઈએ. માનવીય સંબંધોનાં વિકાસને લીધે કર્મચારીગણ અને શિક્ષકો પ્રોત્સાહિત બને છે અને શાળા સાથે અનન્ય લગાવથી કાર્ય કરે છે. માનવસંબંધના વિકાસને લીધે શાળા-પરિવારના સભ્યોમાં આત્મવિશ્વાસ, સમૂહભાવના અને મનોવૈર્યનું વાતાવરણ સજાય છે.\nOFF AIR પ્રવૃત્તિ :\nશિક્ષક તરીકેનો તમારો અન્ય સાથેનો માનવીય સંબંધ કેવો હોવો જોઈએ તે માટે નીચેના પ્રશ્નો દ્વારા ચર્ચા કરો.\nબાળકોને સારું અધ્યાપનકાર્ય કઈ રીતે કરાવી શકાય ?\nબાળકોમાં સંઘભાવના કેવી રીતે વધારી શકાય ?\nબાળકોમાં સર્જનાત્મકતા વધારવા શિક્ષકોએ શું કરવું જોઈએ ?\nબાળકના વિકાસ માટે શાળાકક્ષાએ શિક્ષકે કરેલા સીમાચિહનરૂપ કાર્ય કયાં ગણાવી શકાય ?\nવર્ગખંડમાં શિક્ષક પોતાના નેતાગીરીના ગુણો કઈ રીતે અભિવ્યક્ત કરે છે ?\nતમને તમારો વર્ગખંડ કેવો બનાવવાની ઝંખના છે ?\nતમે વર્ગખંડના કાર્યબોજથી ઉત્પન્ન થયેલ તાણને ઓછી કરવા શું કરો છો ?\nભવિષ્યમાં શિક્ષણના નૂતન પ્રવાહને પહોંચી વળવા માટેની તૈયારી આપણે કેવી રીતે કરવી જોઈએ ?\nઆપણે સૌથી શ્રેષ્ઠ શિક્ષક કેવી રીતે બની શકીએ ?\nતમારી કાર્ય કરવા અંગેની જીવનદષ્ટિ શી છે ?\nઆચાર્ય, અન્ય શિક્ષકો, બાળકો અને વાલીઓને આપણા પ્રત્યે વિશ્વાસ વધારવા માટે આપણે શું કરવું જોઈએ ?\nઆપણે પ્રત્યાયન સુધારવા માટે શું કરવું જોઈએ ?\nનિર્ણય કરવાની કઈ શૈલી તમને વધારે પસંદ છે ?\nગુણવત્તાવાળી સેવા પૂરી પાડવા માટે તમે શું કરો છો ?\nવર્ગખંડવ્યવહાર દરમિયાન મોટા ભાગે તમારે કેવા પ્રકારની સમસ્યાઓનો સામનો કરવો પડે છે ? (૧૬) શિક્ષક તરીકે તમે કઈ ખોટી માન્યતાઓને તોડવાનો પ્રયત્ન કરો છો ?\nવર્ગખંડ શિક્ષણકાર્યની ગુણવત્તા સુધારવા માટે શું કરવું જોઈએ ?\nપ્રત્યાયન - ON AIR :\nમાનવ ખૂબ સંવેદનશીલ છે. તે પોતાની ખુશીઓ અને દર્દી, ગમા અને અણગમા, સ્નેહ અને તિરસ્કાર જેવાં સંવેદનોની બીજા સાથે આપ-લે કરે છે, તેમ જ તેઓની વાતચીત પરસ્પરનાં વર્તન-વ્યવહારોથી થાય છે. વ્યક્તિએ પોતાનું પોતાપણું ટકાવી રાખવા માટે પણ સમાજના અન્ય લોકો સાથે વાતચીતનો વ્યવહાર જાળવવો પડે છે. આ વાતચીતનો વ્યવહાર પ્રત્યાયન છે, જે જીવનનો આધાર છે. આ જ બાબત વર્ગખંડ શિક્ષણકાર્ય પર તેમ જ શાળાનાં ભાવાવરણ પર પણ અસર કરે છે. જેટલું વર્ગખંડમાં શિક્ષકો અને બાળકો વચ્ચેનું પ્રત્યાયન સારું તેટલો વર્ગવ્યવહાર ઉત્તમ ગણાય.\nકોઈપણ શાળામાં ઘણી વ્યક્તિઓ કામ કરે છે. આ બધી વ્યક્તિઓ વચ્ચે સંકલન હોય તો શાળાનાં કાર્યો સારી રીતે પાર પડે છે. પ્રત્યાયન એક એવી પ્રક્રિયા છે કે જે શાળાની બધી વ્યક્તિઓ વચ્ચે સંબંધ સ્થાપી, નિર્ધારિત ઉદ્દેશો અનુસાર શાળાના સંચાલનમાં સહાયરૂપ થાય છે. વર્ગખંડ શિક્ષણકાર્ય દરમિયાન શિક્ષક-વિદ્યાર્થીઓની પ્રત્યાયન પ્રક્રિયાઓમાં સંદેશાઓની આપ-લે થાય છે.\nઆ આપ-લેમાં વપરાતા સંદેશાઓ\nમિશ્ર સ્વરૂપે હોય છે.\nમોટા ભાગે માનવવ્યવહારોનું સંચાલન ભાષાના માધ્યમ દ્વારા એટલે કે શાબ્દિક સ્વરૂપે થાય છે. જેઓનું ભાષાકૌશલ્ય નબળું હોય છે તેઓ અસરકારક પ્રત્યાયન કરી શકતા નથી. આ નબળાઈની વિપરીત હાનિકારક અસરો વર્ગખંડ-શિક્ષણકાર્ય પર થતી જોવા મળે છે.\n(૧) શાબ્દિક પ્રત્યાયન\nજ્યારે પ્રત્યાયનમાં સંદેશા શબ્દો દ્વારા એટલે કે ભાષાના ઉપયોગ દ્વારા રજૂ થતા હોય ત્યારે તે શાબ્દિક પ્રત્યાયન બને છે. શાબ્દિક પ્રત્યાયનની કેટલીક લાક્ષણિકતાઓ છે. શાબ્દિક પ્રત્યાયનમાં અક્ષરો શબ્દો બનાવે છે. શબ્દોને વ્યાકરણની મદદથી ગોઠવતાં વાક્યો બને છે. આ વાક્યો વ્યક્તિના વિચારો, સમજણ, મહત્ત્વાકાંક્ષાઓ, માન્યતાઓ અને સંવેદનાઓ - લાગણીઓ અભિવ્યક્ત કરે છે. એટલું જ નહિ, આ સઘળી બાબતોનું એક વ્યક્તિથી બીજી વ્યક્તિ તરફ પ્રસરણ થાય છે અને આના કારણે જ વાક્યોમાંથી મળતા સંદેશાનો ચોક્કસ અર્થ નીપજે છે. ઉદાહરણ તરીકે નીચેના વાક્યમાં ......... જગ્યામાં વારાફરતી ‘જ મૂકવાથી વાક્યના અર્થમાં શો ફેરફાર થાય છે તે જુઓ.\nઆજે ........ સાંજે ........ તમારે ....... મારે ....... ઘેર ...... જમવા ...... પધારવાનું છે ........\nશાબ્દિક પ્રત્યાયન દરમિયાન ખાસ સાવચેતી રાખવી પડે છે. કારણ કે સંદેશાનો અર્થ અજ્ઞાનતામાંથી મુક્તિ અપાવે છે, બાળકોને દુભાવે છે, હસાવે છે, શીખવે છે, પ્રોત્સાહન-પ્રેરણા આપે છે, જિવાડે છે, મારે છે, લડાવે છે તેમ જ ભય પણ પેદા કરે છે.\nપ્રવૃત્તિ OFF AIR\nનીચે આપેલ પ્રથમ ભાષા કે વિચાર’ સંદર્ભિત ચર્ચાપત્રમાં દર્શાવેલ વિધાન માટે તમારો અભિપ્રાય આપો અને તે દરેક પાછળ તેનું સચોટ કારણ રજૂ કરો.\nપ્રથમ ભાષા કે વિચાર\nભાષા : વિચારવિનિમય માટે માનવજાતે નિપજાવેલી યાદચ્છિક, વાચિક ધ્વનિસંકેતોની વ્યવસ્થા એટલે ભાષા\nવિચાર : અનુભવોની આપણા ચિત્ત પર પડેલી છાપ, મુદ્રાઓ કે સંકેતો વચ્ચેના સંબંધો જોડવા એટલે વિચાર.\nવિચારવાની ક્રિયા ભાષા ઉપર આધારિત છે, કારણ કે વિચારોની મૌખિક કે લેખિત રજૂઆત તે જ ભાષા છે.\n(a) સહમત (b) અસહમત (c) તટસ્થ,\nબાળકોની વિચારવાની પ્રક્રિયા ભાષા વિના ચાલે છે.\nભાષા વિના વિચારણા શક્ય છે, કારણ કે બહેરા-મૂંગા લોકો આંગળીઓના, સ્નાયુઓના ઉપયોગ વડે સંકેતથી વિચારો રજૂ કરે છે.\nભાષા એ તો વિચારનું શ્રાવ્ય કે દેશ્ય સ્વરૂપ છે. આમ, ભાષા જ વિચારોને રજૂ કરે છે. ભાષા વિના વિચાર રજૂ કરી શકાતો નથી.\nભાષા જ નવા નવા વિચારોને જન્મ આપે છે.\nનવા નવા વિચારો જ નવી ભાષા જન્માવે છે. ભાષા વિચારની જ શોધ છે.\nભાષા માટે વિચારની આવશ્યકપણે જરૂરિયાત છે, પણ વિચાર માટે ભાષા અનિવાર્યપણે જરૂરી નથી.\nવિચારોની રજૂઆત ભાષા વડે જ થતી હોય તો ભાષા શીખવતી વખતે શિક્ષકે વિચારોની અભિવ્યક્તિને ખૂબ પ્રાધાન્ય આપવું જોઈએ.\nસહમત (b) અસહમત (c) તટસ્થ,\nઅશાબ્દિક પ્રત્યાયન- ON AIR\nશબ્દો અને ભાષાના ઉપયોગ વગર થતું પ્રત્યાયન અશાબ્દિક પ્રત્યાયન છે.\nઅશાબ્દિક પ્રત્યાયનને ચાર રીતે વર્ગીકૃત કરવામાં આવે છે. જેમ કે પ્રતીકાત્મક, સંકેતાત્મક, કલાત્મક અને શારીરિક, ખાસ કરીને વર્ગખંડ શિક્ષણકાર્ય દરમિયાન વર્ગવ્યવહારની જરૂરિયાત પ્રમાણે શારીરિક પ્રત્યાયન એટલે કે બોડી લેંગ્લેવેજનો ઉપયોગ કરવાથી વર્ગકાર્ય વધુ અસરકારક બનાવી શકાય અને શિક્ષક-વિદ્યાર્થીઓ વચ્ચેનું અંતર ઘટાડી શકાય. આમ, ઘણી વખત વર્ગખંડ શિક્ષણકાર્ય દરમિયાન શાબ્દિક માહિતીને વધુ અસરકારક બનાવવા શિક્ષકે ઘણી વાર બોડી લેંગ્લેજ એટલે કે ચહેરાના હાવભાવ, અંગોનું હલનચલન, સંકેતો કે સંજ્ઞાઓનો પૂરક પ્રયુક્તિ તરીકે ઉપયોગ કરવો જોઈએ.\nકેટલાક અગત્યના હાવભાવ અને તેમનાં સામાન્ય અર્થઘટનો\nહથેળી ખુલ્લી – ઉપર તરફ, ખુલ્લા હાથ – નિખાલસ, આજ્ઞાંકિત, પ્રમાણિક\nઊંડો શ્વાસ લઈ મોઢેથી ગરમ ઉચ્છવાસ, માથું ધુણાવવું – હતાશા, લાચારી, અસહમતિ\nઅદબ વાળવી – સંરક્ષણ, અજંપો, અજાણી જગ્યા, શિષ્ટાચાર\nમૂઠી વાળી અદબ વાળવી – ચિંતિત, નર્વસ\nખુરશીના હાથા પર પગ રાખી બેસવું – બેદરકારી, અસહકાર, ઉદ્ધત\nખુરશીમાં ઊંધા બેસવું, ખુરશીની પીઠની ઢાલ બનાવવી – પ્રભુત્વ, રોફ – મોભો\nગોઠણથી પગની આંટી મારી પગ હલાવવો – કંટાળો, અજંપો\nદાઢી કે હડપચી ટપારવી, હાથથી ખરજ કરવી – નિર્ણય લેવો\nઇરાદાપૂર્વક ચરમાં ઉતારી કાચ સાફ કરવા – નિર્ણય લેવા વધુ સમય લે છે.\nમુઠ્ઠીઓ સ્નાયુઓ પર મારવી – ખાતરી મેળવવા મથે છે.\nખુરશીની ધાર પર બેસવું – સહકાર આપવા તૈયાર, અજંપો, ઉતાવળ\nહાથનાં આંગળાં ગરદન પાછળ રાખવાં – સંરક્ષણ, કંટાળો\nકાલ્પનિક વસ્તુને લાત મારવી - હતાશા, નિરાશા\nનાક ચડાવવું – અણગમો\nબંને હાથ માથા પાછળ રાખી પાછળ ઝૂકવું – સત્તાશાહી, આત્મવિશ્વાસ\nખુરશીમાં શરીર હલાવતા રહેવું – તાણ\nકપડાં પરથી તાંતણા શોધી કૂંક મારવી – અવગણના, અસહમત\nમો આગળ હાથ લાવવો – ખોટું બોલવું કે બોલવાનું રોકવું\nઅiખ ચોળતાં ચોળતાં નજર હટાવવી – અસત્ય છુપાવવું\nસ્મિત, હાથ ઊંચો કરી પંજો હલાવવો – સ્વીકાર, ખુશી\nમાથું ખંજવાળવું – વિસ્મૃતિ, વિચારવું\nમાથા પર આંગળાંથી ટપારવું – દિલગીરી, પોતાના વર્તન પર ગુસ્સો\nનજરથી નજર મેળવવી – આત્મવિશ્વાસ\nઆંખો પહોળી થવી – આશ્ચર્ય, ખુશી\nઆંખો ઝીણી, ભ્રમર તાણવી, કપાળમાં કરચલી – ગુસ્સો, સમજણ ન પડવી\nટેબલ કે બુક પર આંગળી ટપારવી કે તબલાં વગાડવાં – અજંપો, તાણ\nહથેળીઓ ઝડપથી ઘસવી – અન્યના લાભની વાત\nહથેળીઓ ધીમે ધીમે ઘસવી – પોતાના લાભની અપેક્ષા\nકોણી ટેબલ પર ટેકવી બંને હાથના પંજા વચ્ચે માથું ટેકવવું – કંટાળો, રસનો અભાવ\nવાતચીત કરતી વખતે હાથ ખિસ્સામાં – સંશય, સંરક્ષણ, છુપાવે છે\nનખ કરડવા, પેન મોંમાં નાખવી, વાળની લટ પકડવી ચોળવી – ચિંતા, અજંપો, તાણ, અસ્પષ્ટ વલણ\nજ્યારે પ્રત્યાયનમાં સંદેશાઓ શાબ્દિક અને અશાબ્દિક સ્વરૂપે રજૂ થતા હોય ત્યારે તે પ્રત્યાયનને મિશ્ર પ્રત્યાયન કહે છે.\nપ્રત્યાયન એ પ્રેરણાનું માધ્યમ છે, સાધન છે. શિક્ષકોનાં વ્યક્તિગત લક્ષ્યો, આવશ્યકતાઓ અને ભાવનાઓ, લાગણીઓથી જ્ઞાત કરી તેને ઉત્પ્રેરિત કરવા માટે પ્રત્યાયન આવશ્યક છે.\nયોગ્ય નિર્ણય લેવા માટે શિક્ષક / આચાર્ય પાસે જરૂરી માહિતી હોવી આવશ્યક છે. આ માહિતીને વિચારવિમર્શ દ્વારા પ્રાપ્ત કરે છે. પરંતુ એ માટે પ્રત્યાયન ખૂબ જ જરૂરી બને છે.\nપૂર્વાનુમાન કે આગાહી માટે પણ પ્રત્યાયન જરૂરી છે.\nશાળાના કુશળ શિક્ષક / આચાર્યનો આધાર પ્રભાવી પ્રત્યાયનવ્યવસ્થા પર નિર્ભર છે\nપ્રત્યાયનનું સવિશેષ મહત્ત્વ તો માનવસંબંધો સ્થાપવા, શાળાના શિક્ષકોની સમસ્યાઓ, મુશ્કેલીઓ, અપેક્ષાઓ અને લાગણીઓનું જ્ઞાન શિક્ષક / આચાર્ય પાસે અપેક્ષિત છે. સતત પ્રત્યાયન સિવાય સૌહાર્દપૂર્ણ માનવસંબંધોની સ્થાપના લગભગ અસંભવ છે. પ્રત્યાયન અને માનવસંબંધો એ જોડિયાં બાળકો જેવા છે.\nશાળાના શિક્ષકોનું મનોધેર્ય વધારવામાં તેમ જ તેનું નિર્માણ કરવામાં પારસ્પરિક વિચારવિમર્શ એટલે કે પ્રત્યાયન અગત્ય ધરાવે છે.\nશંકાઓ અને ગેરસમજ દૂર કરવામાં પ્રત્યાયન મહત્ત્વની ભૂમિકા અદા કરે છે.\nશિક્ષકો વચ્ચે પારસ્પરિક સહયોગ વધારવામાં પ્રત્યાયન ફાળો આપે છે.\nઅન્ય શાળાઓ અને શિક્ષકો સાથે સંપર્ક જાળવી રાખવા માટે પ્રભાવપૂર્ણ પ્રત્યાયન પ્રણાલી આવશ્યક છે.\nપ્રત્યાયન એ હકીકતો, માહિતી કે સૂચનાઓ સાથે લાગણીઓ, વિચારો, અભિપ્રાયો અને પરસ્પરના સમજનાં આદાન-પ્રદાનની પ્રક્રિયા છે.\nપ્રત્યાયન એ માનવીય આંતરવ્યવહારની એક વ્યવસ્થિત, સતત અને ગતિશીલ પ્રક્રિયા છે.\nપ્રત્યાયન એ વ્યક્તિઓ વચ્ચેનો સમજનો એક સેતુ છે.\nપ્રત્યાયન મૌખિક, લેખિત કે સાંકેતિક હોઈ શકે છે.\nપ્રત્યાયન એ માત્ર સંદેશ આપનારની યોગ્યતા પર જ નિર્ભર નથી, પરંતુ સાંભળનારની યોગ્યતા પર પણ આધારિત છે.\nપ્રત્યાયન એ વ્યક્તિની ભીતરમાં ઘટતી પ્રક્રિયા છે.\nપ્રત્યાયનમાં મતે ક્ય હોવું જરૂરી નથી. પરંતુ એકસરખી સમજ અને સમાન અર્થ હોવાનું જરૂરી છે.\nશાળામાં આચાર્ય, શિક્ષકો, વિદ્યાર્થીઓ, અન્ય વ્યક્તિઓ વચ્ચેનો સંબંધ – સહકાર કેવો છે તે જાણવા માટેની અભિપ્રાયાવલિ.\nશાળાના તંદુરસ્ત વાતાવરણ માટે આચાર્ય અને શિક્ષકો વચ્ચેનો સંબંધ સુમેળભર્યો હોવો જરૂરી છે.\nશિક્ષક-શિક્ષક વચ્ચેનો સંબંધ સુમેળભર્યો હોવો જરૂરી છે.\nઆચાર્ય દ્વારા શૈક્ષણિક કાર્ય થવું જરૂરી છે\nશિક્ષકોએ પ્રસંગોપાત્ત આચાર્યને બિનશૈક્ષણિક / વહીવટી કાર્યમાં મદદરૂપ થવું જરૂરી છે\nશિક્ષકો વિષયવસ્તુમાં પોતાની નબળાઈને દૂર કરવા તજજ્ઞ મિત્રો પાસેથી જાણવા હંમેશાં ઉત્સુક હોય છે.\nઅનિયમિત બાળકોને નિયમિત બનાવવા માટે શિક્ષકો ક્રિયાશીલ હોય છે\nશિક્ષકોની લાંબી ગેરહાજરીથી બાળકો બેચેની અનુભવે છે.\nશિક્ષકો બાળકો સાથે આત્મીયતાભર્યો સંબંધ જાળવે છે.\nશિક્ષક અને વાલી વચ્ચે સુમેળભર્યો સંબંધ જોવા મળે છે.\nશાળાના વિકાસ માટે આચાર્ય/શિક્ષકોનો ગામ સાથેનો વ્યવહાર તંદુરસ્ત હોવો જરૂરી છે.\nશિક્ષકોએ હંમેશાં આચાર્યની વાતનો સ્વીકાર કરવો જોઈએ.\nઆચાર્ય દ્વારા શિક્ષકોના કાર્યને પ્રસંગોપાત્ત બિરદાવવામાં આવે છે\nશાળાના વિકાસમાં આચાર્ય/શિક્ષક દ્વારા “મારા થકી શાળાનો વિકાસ થયો છે” તેવું ‘હુંપણું જોવા મળે છે.\nશાળામાં બાળકોના શૈક્ષણિક પ્રવાસ માટે શિક્ષકોમાં અનેરો આનંદ જોવા મળે છે.\nશાળાની જુદી જુદી શૈક્ષણિક પ્રવૃત્તિઓમાં કોઈ એક શિક્ષકને સોંપણી કર્યા વગર સામૂહિક ભાવનાથી કાર્ય થાય છે.\nશૈક્ષણિક તાલીમવર્ગ દ્વારા શિક્ષકોની વિષયવસ્તુની સજજતામાં ઘણો જ સુધારો થતો જોવા મળે છે.\nCRC/BRC કો-ઓર્ડિનેટર દ્વારા શિક્ષકોને શૈક્ષણિક માર્ગદર્શન મળે છે.\nCRC/BRC કો-ઓર્ડિનેટર શાળાની મુલાકાત દરમિયાન વર્ગખંડમાં શૈક્ષણિક કાર્ય કરી શિક્ષકોને માર્ગદર્શન પૂરું પાડે છે.\nCRC/BRC કો-ઓર્ડિનેટર દ્વારા સારું કાર્ય કરતા શિક્ષકોને બિરદાવવામાં આવે છે.\nકે. નિ. શ્રીઓ દ્વારા શિક્ષકોએ કરેલા સારા કાર્યની પ્રશંસા કરવામાં આવે છે.\nOFF AIR વિચારો\nઆપણે કેવા પ્રકારના વાચકો છીએ વાચકો ચાર પ્રકારના હોય છે. પહેલા પ્રકારના વાચકો કલાક-શીશીને મળતા આવે છે; કેમ કે તેઓનું વાચન કલાક-શીશીમાંથી પસાર થતી રેતી જેવું છે. રેતી જેમ તેની પાછળ એક પગલું પણ પડવા દેતી નથી તેમ આ વાચકો વાંચે છે ખરા, પણ તેમના પર તેની લેશમાત્ર અસર થતી નથી.\nબીજા પ્રકારના વાચકોની સ્થિતિ વાદળી (sponge) જેવી છે, કેમ કે, જેમ વાદળી પાણીનું ટીપેટીપું ચૂસી લઈને તેને નિર્વિકાર બહાર ફેંકી દે છે (કદાચ થોડું ગંદું બનાવી આપે તે વિશેષમાં) તેમ આ વાચકો જે વાંચે છે તેને જેવું ને તેવું વ્યક્ત કરે છે.\nવાચકોનો ત્રીજો પ્રકાર ગળણી (filter bag)ને મળતો આવે છે, કેમ કે તેઓ જે વાંચે છે તેમાંથી કેવળ શુદ્ધ અને સાચી વસ્તુને જ પસાર થવા દે છે, અને કચરો અને શેષભાગને જમા રાખે છે.\nવાચકોના ચોથા પ્રકારની સરખામણી ગોલકાંડાની હીરાની ખાણોના ગુલામો સાથે કરી શકાય, કેમ કે તેઓ દરેક નકામી વસ્તુ બાજુ પર ફેંકી દઈને ફક્ત સાચા હીરાને જ સાચવી રાખે છે.\nસાચો વાચક પણ હીરા (મુખ્ય વિચાર)ને અપનાવી લે છે અને અન્ય શબ્દો કે બિનઉપયોગી વાક્યોને છોડી દે છે.\nવાચનની ક્ષમતાઓ અને ક્ષતિઓનો સ્પષ્ટ નિર્દેશ આપતી શોધિની (Inventory)\nમાન્ય રીતે તમારી વાચનની ઝડપ કેટલી છે ?\nખૂબ ઝડપી – ઝડપી – મધ્યમ - ધીમી - બહુ ધીમી\nતમે કેટલું સારી રીતે વાંચી શકો છો ?\nઘણું સારું - સારું - મધ્યમસરનું - ઠીક ઠીક – નબળું\nશું તમારી ઝડપ પાઠયપુસ્તક, નવલકથા, છાપું વગેરે વાંચવામાં ઓછીવત્તી થાય છે ?\nહા - ના – લગભગ સમાન ઝડપ – ખબર નથી\nવાચનમાં તમારું શબ્દભંડોળ કેવું છે ?\nઉત્તમ – સારું – નબળું\nતમારે વિષયવસ્તુ સમજવા માટે એક જ મુદ્દો વારંવાર વાંચવો પડે છે ?\nહા, વારંવાર – કોઈક વાર – ભાગ્યે જ\nવાંચતી વેળાએ ધ્યાન કેન્દ્રિત કરવાનું અઘરું લાગે છે ?\nઘણી વખત – કોઈક વાર – ભાગ્યે જ\nવાંચેલું અઠવાડિયા પછી યાદ કરવાનું તમને અઘરું લાગે છે ?\nવારંવાર – કોઈક વાર – ભાગ્યે જ\nવાંચ્યા પછી બધા જ મુદ્દાઓ સમજવામાં તમને ચિંતા રહ્યા કરે છે !\nશબ્દકોશની મદદ લીધા પછી પણ તમને નવા શબ્દોના અર્થ યાદ રાખવામાં મુશ્કેલી પડે છે ?\nતમે અત્યારે દિવસમાં કેટલા કલાક વાંચો છો ?\nઅભ્યાસક્રમનાં પુસ્તકો..... (કલાક)\nવાર્તા ઇત્યાદિ. (કલાક)\nમાહિતીપ્રધાન લેખો... (કલાક)\nતમને વાંચવામાં મજા પડે છે ?\nહા, ના, ક્યારેક\nતમને કયા પ્રકારનું વાચન બહુ ગમે છે ?\nઅભ્યાસ અંગેનું - વાર્તા – છાપું...\nછેલ્લા થોડાક મહિનાઓમાં તમને કોઈ પુસ્તક વાંચવામાં રસ પડ્યો છે ?\nના - હા... તો કયું પુસ્તક ?\nકયા પ્રકારનું વાચન તમને અતિશય અઘરું લાગે છે ?\nશું તમારી દૃષ્ટિએ વાચન કરવું જરૂરી છે ?\nહા - ના,\nઉપરના તમામ પ્રશ્નોના હા, ના કે વિકલ્પ જવાબો વિચારપૂર્વક પૂર્ણ રીતે આપો. “સાચા’ કે “ખોટા" જવાબો નથી; કે નથી તેમાં ગુણાંકન. તમે આપેલા જવાબ પરથી તમારી વાચનટેવો, વલણો, વાચનની મુશ્કેલીઓ ઇત્યાદિનો સાચો ખ્યાલ આવશે. તેના પરથી તમને કેવા અને કેટલા ફેરફારો કરવા તે પણ સમજાશે.\nઅમને સાંભળો તો ખરા ! OFF AIR\nધોરણ ચોથામાં અભ્યાસ કરતો હાઈસ્કૂલના શિક્ષકનો દીકરો હર્ષદ ત્યારે વડોદરાની સ્ટેશન વિસ્તારની એક જાણીતી હાઈસ્કૂલના પ્રાથમિક વિભાગમાં ભણતો હતો. પ્રાથમિક અને માધ્યમિક શાળાઓ એક જ મકાનમાં બેસતી હોવાથી સવારે અને બપોરે એમ બે પાળીમાં શાળાઓ ચાલતી હતી. હર્ષદની શાળાનો સમય સવારનો હતો, જ્યારે તેના પિતાની નોકરીનો સમય બપોરનો હતો.\nએક દિવસ હર્ષદના પિતા કંઈક કારણસર તેમના નિશ્ચિત સમય કરતાં વહેલા શાળામાં જઈ ચડયા. તેમને સ્વાભાવિક રીતે જ તેમના પુત્ર હર્ષદને તેના વર્ગમાં જઈને, મળવાની અને ભણતો જોવાની ઇચ્છા થઈ. તે વર્ગમાં ગયા અને બહારથી જ નજર ફેરવી. હર્ષદ બેઠેલો ન જોતાં તેમણે શિક્ષકને પૂછ્યું :“મારો પુત્ર આજે શાળામાં નથી આવ્યો ?”\nશિક્ષકે પણ સમગ્ર વર્ગ પર દૃષ્ટિપાત કરીને ‘ના’ કહ્યું ત્યારે પિતાને ધ્રાસ્કો પડ્યો. એમણે પેલા શિક્ષકને સ્પષ્ટતા કરી કે હર્ષદ સવારનો ઘેરથી રોજની જેમ તે દિવસે પણ નિશાળે આવવા નીકળ્યો હતો અને તે કેમ નથી આવ્યો એ પ્રશ્ન છે. અંતે વર્ગશિક્ષકને મળ્યા, તો તે કહે : “સવારે પહેલા તાસમાં હર્ષદ વર્ગમાં હતો અને તેની હાજરી પણ પૂરવામાં આવી હતી.” બીજા તાસમાં પણ તે હાજર હોવાનો પુરાવો અન્ય શિક્ષકે આપ્યો. ત્રીજા તાસના શિક્ષકે કહ્યું : “મેં આજે એને વર્ગમાં જોયો છે, પણ ચોથા તાસમાં તે દેખાયો નહિ.”\n“કદાચ ઘેર જતો રહ્યો હોય ! ઘેર તપાસ કરો.” વર્ગશિક્ષકે સલાહ આપી. “ત્રીજો તાસ કેટલા વાગે પૂરો થાય છે ?” “સાડા નવ વાગ્યે.” હજી દસ અને દસ મિનિટ થઈ છે. બસસ્ટેન્ડ પર કે આજુબાજુ તપાસ કરું !” કહીને એ વત્સલપિતા હર્ષદની ખોજમાં સાઇકલ પર બેસી નીકળી પડ્યા. રસ્તામાં કોઈએ કહ્યું કે તેણે હર્ષદને રેલવેસ્ટેશન પર રમતો જોયો હતો. રેલવેસ્ટેશન પર બારીક તપાસ કરી. દુકાનો, બગીચા વગેરે સ્થળોએ તપાસ કરી નિરાશ થયેલા પિતા અંતે હર્ષદ, જે બસસ્ટેન્ડથી રોજ બસમાં બેસતો, ત્યાં નજર કરવા ગયા. એમના આત્માને સંતોષ થયો, સાઇકલનું પેડલ ઝડપથી વાગ્યું અને ક્ષણાર્ધમાં તો તે હર્ષદ નજીક જઈ ઊભા રહ્યા. હર્ષદ જે સ્થળે અને જે સ્થિતિમાં ત્યાં બેઠો હતો એ જોતાં જ તેના પિતાને આંખે ઝળઝળિયાં આવી ગયાં. હર્ષદ બસસ્ટેન્ડ પાસેના એક આસોપાલવના વૃક્ષ નીચે બેઠોબેઠો ગૃહકાર્ય લખી રહ્યો હતો ! તેનું દફતર આસોપાલવની એક નીચે નમેલી ડાળે લટકતું હતું. હર્ષદ ઉતાવળો ઉતાવળો ગુજરાતી પાઠયપુસ્તકના એકથી તેર પાઠના પ્રશ્નોના જવાબ લખી રહ્યો હતો. તેના મુખ પર પ્રસ્વેદબિંદુ છવાયાં હતાં, આંખો થાકી હતી. પિતાને જોતાં જ હર્ષદની આંખોમાંથી દડદડ અશ્રુબિંદુ વહેવા લાગ્યાં. પિતાએ તેને છાતીસરસો ચાંપી દીધો. તેનું દફતર લઈ તેને સાઇકલ પર બેસાડી તે ઘેર ગયા. ઘેર જઈ તેમણે પોતાના દીકરાને સાંત્વન આપી બારીક પૂછપરછ કરીને નિશાળમાંથી ચાલ્યા જવાનું કારણ શોધ્યું. હર્ષદે કહ્યું : “પપ્પાજી, મારા ગુજરાતીના સાહેબે ગઈકાલે અમને પચાસ શબ્દો પાંચ વખત ઘેરથી લખી લાવવાનું કહ્યું હતું. “જે નહિ લખી લાવે તેને સખત શિક્ષા કરીશ.” એમ પણ કહેલું. મેં ગઈકાલે રાત્રે ત્રણ વખત શબ્દો લખ્યા હતા. બાકીના હું ન લખી શક્યો. ત્રીજા તાસ પછી એ સાહેબનો તાસ આવે અને મને એ મારે એટલે હું નિશાળમાંથી જતો રહ્યો હતો ” “નહિ મારે; બેટા; ફરી આવું ન કરતો હોં !” પિતાએ ફરીથી આશ્વાસન આપ્યું. “હું તો આવું નહિ કરું પપ્પા, પણ સાહેબ આટલું બધું ગૃહકાર્ય આપે તે કેવી રીતે લખી શકાય ?” હર્ષદનો આ પ્રશ્ન બાળકોના શિક્ષણ સાથે સંકળાયેલ સૌ શિક્ષકોને માટે ગંભીર સવાલ છે. ગૃહકાર્ય આપવામાં પણ બાળકોની કક્ષા, શક્તિ, સમય, રુચિ ઇત્યાદિ લક્ષમાં ન રાખવાં જોઈએ ? – શિક્ષક તરીકે તમોને ખાતા મારફત બાળકની કક્ષા અનુસાર ગૃહકાર્ય કેટલું આપવું જોઈએ ? તેનો પરિપત્ર મળેલ હશે, વાંચેલ પણ હશે. તેને ધ્યાનમાં રાખીને જ આપણે જુદા જુદા વિષયો માટે ગૃહકાર્ય આપીશું.\nવર્તન - પરિવર્તન : ΟΝ ΑΙΡ\nવ્યક્તિના અંતર્મનમાં રહેલા વિચારો પોતાની કાર્યશૈલીમાં વ્યક્ત કરે તે વર્તન.\nદરેક વ્યક્તિ જે કંઈ કાર્ય કરે છે તે પાછળ તેના મનમાં રહેલા વિચારો કે જે વર્તન સ્વરૂપે પ્રગટ કરે છે. આ વર્તન હકારાત્મક હોય અને નકારાત્મક પણ હોય, હકારાત્મક વર્તન પોતાના માટે, સમાજ માટે ઉપયોગી છે, પરંતુ નકારાત્મક વર્તન પોતાને અને સમાજને નુકસાનકારક નીવડે છે.\nસમાજના – દેશના વિકાસ માટે ભાવિ પેઢીનું ઘડતર કરવાનું કાર્ય કરતી વ્યક્તિઓ એટલે કે શિક્ષકો, શિક્ષકોનાં વર્તન હકારાત્મક હોવાં ખૂબ જ જરૂરી છે. કારણ કે શિક્ષક દ્વારા જ બાળકને કેળવી દેશનું ભાવિ ઘડવાનું છે. જો શિક્ષકનું વર્તન હકારાત્મક નહિ હોય તો તેની અસર તેના વિદ્યાર્થી પર અચૂક જોવા મળશે.\nજે શિક્ષક તરીકે આપણને અત્યારે તરત જ નહીં સમજાય પરંતુ આજનો સમય જતાં – લાંબા ગાળે વિદ્યાર્થી જે પુખ્ત નાગરિક બની ગયેલ હશે તેને તેનો ખ્યાલ આવશે જ કે મારા ઘડતર માટે મારાં માતા-પિતા ઉપરાંત શિક્ષકનો પણ ફાળો રહેલો છે. જ્યારે શિક્ષક તરીકેની આપણી છાપ ઊભી થશે, જે સારી કે ખરાબ - બેમાંથી એક હશે જ. માટે જ આપણે આપણા હકારાત્મક વર્તન દ્વારા આપણા દ્વારા તૈયાર થતાં બાળસ્વરૂપ છોડને પૂરેપૂરા તંદુરસ્ત ખીલવવા જોઈએ. જે ખાસ કરીને ગ્રામ વિસ્તારનાં બાળકો માટે તો ખૂબ જ જરૂરી છે, કારણ કે ગ્રામ વિસ્તારનાં બાળકોનાં વાલીઓ પોતાના ખેતીકામને કારણે બાળકોના વિકાસ માટે બિલકુલ બેદરકાર જોવા મળે છે. ત્યારે આપણે શિક્ષક તરીકે આવાં બાળકોનાં વિકાસ માટે ભગવાને આપણને તક આપી છે તેનો પૂરેપૂરો ફાયદો ઉઠાવી, આપણા અંતરાત્મા વડે આપણે ખૂબ જ નિષ્ઠાપૂર્વક કાર્ય કરીશું. શાળામાં આપણી પાસે જુદીજુદી જાતિ-જ્ઞાતિનાં બાળકો આવતાં હોય છે. તેમના વર્તનમાં ભિન્નતા જોવા મળે છે. જે ભિન્નતા બાળકો થકી જ હોય છે. પરંતુ શાળામાં એકવાર દાખલ થયા બાદ બાળકનું વર્તન સંપૂર્ણ પોતાના વિકાસ તરફનું બને તે જોવાનું કામ શિક્ષક તરીકે આપણું વધી જાય છે, માટે જ જો બાળકનું વર્તન નકારાત્મક કાર્ય તરફ ખેંચાયેલ જોવા મળે તો શિક્ષક તરીકે આપણે તે થવા પાછળનું કારણ જાણવું ખૂબ જ જરૂરી રહે છે. અને તેના વર્તનમાં પરિવર્તન આવે તેવા પ્રયત્નોમાં લાગી જવું પડે. બાળક ચંચળ છે. તેને પોતાની ઉંમર મુજબ તોફાન કરવાં ગમે જ, પરંતુ આ બધા સાથે પોતાના સ્વવિકાસ માટે પણ ઉપયોગી બને તેવું વર્તન કરવા માટે શિક્ષકે તેમને પ્રેરવાં જોઈએ. શિક્ષક તરીકે આપણું વર્તન પણ હકારાત્મક હોવું જરૂરી છે. જો આપણે જ નકારાત્મક વર્તન રાખીશું તો બાળક આપણી પાસેથી સારું કંઈ જ નહિ શીખે, શિક્ષક તરીકે આપણું વર્તન એવું હોવું જોઈએ કે જેથી બાળક તેનું અનુકરણ કરે અને તે તેના વિકાસ માટે પગથિયારૂપ સાબિત થાય. શિક્ષક તરીકે આપણે બાળકની જિજ્ઞાસાવૃત્તિને સંતોષવી જોઈએ. બાળકને નવું જાણવાની ઉત્કંઠા હોય જ, તો તે મુજબ તેને યોગ્ય જવાબ આપી જિજ્ઞાસાવૃત્તિ પૂર્ણ કરવી જોઈએ. આમ શિક્ષક તરીકે આપણું વર્તન બાળકના વિકાસને પ્રેરે છે. આપણે જાણીએ છીએ કે શહેરી વિસ્તારનાં બાળકોનો બુદ્ધિઆંક સામાન્ય રીતે ગ્રામ વિસ્તારનાં બાળકો કરતાં ઊંચો જોવા મળે છે. એટલે કે શહેરી વિસ્તારના શિક્ષકો કે જે પ્રાઇવેટ સંસ્થામાં અધ્યાપનકાર્ય કરાવે છે તેઓએ તો વર્તમાન સ્થિતિનું જ્ઞાન તેમ જ શિક્ષણના નૂતન પ્રવાહ અંગેનું જ્ઞાન અવશ્ય રાખવું જરૂરી છે. અન્યથા તેઓ વિદ્યાર્થીઓ સામે વર્ગમાં ઊભા રહેતાં, મુશ્કેલી અનુભવશે અને તેના કારણે તેના વર્તનમાં પણ ફેરફાર થશે. આવી પરિસ્થિતિ ગ્રામકક્ષાએ પણ ક્યારેક જોવા મળે જ છે. આવા સમયે શિક્ષકે પોતાના વર્તન પર કાબૂ રાખવો જરૂરી છે. તેમ જ બાળકને સંતોષજનક ઉત્તર આપવા પ્રેરાય તેવું વર્તન જરૂરી બને છે. આમ શિક્ષક તરીકે આપણે આપણું વર્તન હકારાત્મક રહે તેવું રાખવું જરૂરી છે કે જેથી બાળકો શિક્ષકને લાંબા સમય સુધી યાદ રાખે :\nશાળાકીય પર્યાવરણની અસર શિક્ષકના વર્તન પર જોવા મળે છે ? કઈ રીતે ?\nશિક્ષકો-શિક્ષકો વચ્ચેના સંબંધની અસર શિક્ષક તરીકે પોતાના વર્તન પર થાય છે ? ચચૉ.\nશિક્ષકનાં વ્યસનો આદતોની અસર વિદ્યાર્થીઓ પર થાય છે.\nશિક્ષક પોતાના વ્યસનની બુરાઈ વિદ્યાર્થીઓ દ્વારા સાંભળી શકે છે ?\nશિક્ષક પોતાના વ્યસનની બુરાઈ સહાયક શિક્ષકો દ્વારા થતી સાંભળી શકે છે ?\nવ્યસન સંબંધી વક્તવ્યનું આયોજન શિક્ષક દ્વારા થવું જોઈએ.\nવિદ્યાર્થીઓના વર્તનમાં પરિવર્તન આવે તે માટે પ્રયત્નો કરવા જરૂરી લાગે છે ?\nવર્તન-પરિવર્તન : ON AIR\nશિક્ષકને પ્રાપ્ત થયેલી કેટલી નૈસર્ગિક શક્તિઓ અને કૌશલ્યોમાં તેની ચિંતનશક્તિ શ્રેષ્ઠ છે. કેમકે તેના પરિણામે જ તે સમગ્ર શિક્ષણ વ્યવહાર ઉપર સર્વોપરિતા સ્થાપી શક્યો છે. પરંતુ કરુણા એ વાતની છે કે સામ્રત સમયમાં શિક્ષક ઝાઝું વિચારવા પ્રેરિત થતો નથી. કોઈપણ કાર્ય કે પ્રવૃત્તિની સફળતાનો આધાર તે અંગેના ગંભીર વિચાર પર તેમ જ વ્યક્તિલક્ષી કાર્ય પ્રવૃત્તિ કે સમાજલક્ષી, રાષ્ટ્રિય સ્તરની હોય કે વૈશ્વિક તેની સફળતાના મૂળમાં ચિંતન રહેલું છે. ચિંતન એટલે આયોજન, ગણતરી, માપન, પ્રયોગ, મૂલ્યાંકન, પ્રેમ, રુચિ, સહકાર વગેરે તત્ત્વોના સંયોજન વિના કોઈ કાર્યસાધના શક્ય બનતી નથી કે સફળતા મળતી નથી.\nશિક્ષક-પરિબળને હરહંમેશ જાગ્રત અને ગતિશીલ રાખવામાં જે બાબત નોંધપાત્ર ભૂમિકા ભજવે છે તે તેનું ચિંતન; ચિંતનની પ્રક્રિયાને જેણે પચાવી નથી તે શિક્ષક નથી. ચિંતનના પ્રવાહમાં જે પ્રસન્નતાપૂર્વક તરતો અને તણાતો નથી, જેનો આત્મા કદીયે સંવેદનશીલ બનતો નથી, સર્જનશીલ થતો નથી અને આ બે મનોવ્યાપારમાં જોડાતો નથી તેને શિક્ષક કઈ રીતે કહી શકાય ? આ સમગ્ર બાબતને સ્વીકારીને શિક્ષકે પોતાનું આત્મનિરીક્ષણ કરવું જોઈએ. આ માટે આપણે સહુ થોડાક પ્રશ્નોના પ્રામાણિકપણે સાચા ઉત્તરી આપીશું ખરા ?\nમેં સ્વીકારેલા મારા અધ્યાપન વ્યવસાયને શું હું ચાહું છું ખરો ? કેટલે અંશે ?\nજો હું ચાહું છું તો મને મારા વ્યવસાયનું ગૌરવ છે ખરું ? વ્યવસાયિક ગરિમા જાળવવા હું સજાગ રહું છું ?\nમારી વ્યવસાયિક જવાબદારી અને તેની ગંભીરતાથી હું કેટલો સજાગ રહું છું ?\nઅધ્યાપનશાસ્ત્ર, મનોવિજ્ઞાન, બાલમાનસ ઇત્યાદિ સંલગ્ન બાબતો વિશે હું વિચારું છું ખરો ? તે માટે મારું ચિંતન, મનન, વાચન કેટલું ?\nમારી વ્યવસાયિક તજજ્ઞતા, તેનો અસરકારક વિનિયોગ અને નિષ્પત્તિના મૂલ્યાંકન અંગે હું કેટલે અંશે જાગ્રત અને સંવેદનશીલ છું ?\nમારા વ્યવસાયને અધિક સંપન્ન અને ફળદાયી બનાવવા હું કશુંક નવું વિચારું છું ખરો ? કોઈક નવો અભિગમ અપનાવું છું ? કોઈક નવરચના કરું છું ? ક્યારેક નોંધપોથીમાં કંઈક નોંઘું છું ?\nહું મારા વિદ્યાર્થીઓ પ્રત્યે પ્રેમ, લાગણી અને ચિંતા દાખવીને તેમને સહાયભૂત થવાની અને તેમની સમસ્યાઓ ઉકેલવાની ઉત્સુકતા ધરાવું છું ?\nહું મારા વિદ્યાર્થીઓમાં તન-મનનું સ્વાસ્થય, નિયમિતતા, સુઘડતા, પ્રામાણિકતા, માનવતા, સહકાર જેવાં કેટલાંક મૂલ્યોનો વિકાસ થાય તે દિશામાં કશુંક કરું છું ખરો ?\nમારા વિદ્યાર્થીઓમાં સુષુપ્ત પડેલી તનમનની અઢળક શક્તિઓને ઢંઢોળીને તેમને કામે લગાડવાની પ્રેરણા આપું છું ખરો ?\n10. હું વિદ્યાર્થીઓ, અન્ય શિક્ષકો, વાલીઓ તથા સમાજનાં અન્ય લોકો પ્રત્યે માનવીય સંબંધો ધરાવું છું ખરો ?\nસમયપાલન ON AIR\nસાંપ્રત સમયમાં પ્રત્યેક વ્યવસાયિક ક્ષેત્રમાં સમયનું વ્યવસ્થાપન કરવાની તાતી જરૂર દેખાય છે. કોઈપણ કાર્યની સફળતા કે સિદ્ધિ જો તે નિશ્ચિત સમયે થાય તો જ મળી શકે. જે કામ જ્યારે થવું જોઈએ તે કામ ત્યારે ન થાય તો તેનું મૂલ્ય અને અર્થ બંને ઘટી જાય છે. સમયનું આયોજન અને પાલન બંને બાબતો શિક્ષણસંસ્થામાં તેમ જ વર્ગખંડમાં ખૂબ જ જરૂરી છે. શિક્ષકના વર્તન-પરિવર્તનમાં તેમ જ શાળા અને વર્ગખંડમાં નીચેના જેવા મુદ્દાઓને અનુલક્ષીને સમયપાલન ખૂબ જ જરૂરી છે.\nસમગ્ર વર્ષના કાર્યદિવસો વર્ષના પ્રારંભે નક્કી કરીને માસ વાર, સપ્તાહ વાર અને દિવસ વાર કાર્યનું આયોજન કરવું. તેમાં દરેક વર્ગનું સમયપત્રક પણ સમાવી લેવું. વર્ષ દરમિયાન લેવાનારી નાનીમોટી કસોટીઓ, ઊજવવાના ઉત્સવો, યોજવાના પ્રવાસો, રજાઓ વગેરેનો સ્પષ્ટ ઉલ્લેખ કરવો અને તેનું અચૂક પાલન કરવું.\nશાળાના દૈનિક કાર્યનું સમયબદ્ધ આયોજન કરવું અને તેનું અચૂક ચુસ્ત પાલન કરવું.\nવર્ગ સમયપત્રકના તમામ તાસ જે સમયે શરૂ થાય અને પૂરા થાય તેનો તેમાં સ્પષ્ટ નિર્દેશ કરવો અને મિનિટના પણ ફેરફાર વગર અમલ કરવો.\nશિક્ષકોએ તાસ બદલાયાના બેલના ટકોરે વર્ગમાં દાખલ થવું અને તાસ પૂરો થવાનો નિર્દેશ મળે ત્યાં સુધી નિશ્ચિત વર્ગપ્રવૃત્તિ કરવી.\nશિક્ષકે લેખનકાર્ય, કસોટીની ઉત્તરવાહીઓ વગેરે કાર્ય નિશ્ચિત સમય મર્યાદામાં તપાસીને વિદ્યાર્થીઓને પરત કરવાં.\nગૃહકાર્ય પણ સમયાંતરે આપવું અને નક્કી કરેલા દિવસે તપાસી લેવું.\nસમયપાલનના ચુસ્ત આગ્રહ સાથે વર્ગનું વાતાવરણ, પરસ્પરનો વ્યવહાર અને આંતરક્રિયા શક્ય તેટલે અંશે, પ્રસન્ન, હળવાં અને મુક્ત રાખવાં.\nસ્વમૂલ્યાંકનપત્રક OFF AIR\nસત્રની શરૂઆતમાં શાળાના અન્ય શિક્ષકોના સહયોગથી આયોજન તૈયાર કરો છો ?\nતમને તમારા ક્ષેત્રનું સારું જ્ઞાન છે ?\nવર્ગખંડમાં શિક્ષણકાર્ય કરવા જાઓ ત્યારે તમે તેનું અગાઉથી યોગ્ય આયોજન કરો છો ?\nશું તમને સર્વ-શિક્ષા-અભિયાન-મિશનના હેતુઓની જાણકારી છે ?\nશું બાળકો તમારી સૂચનાઓને સરળતાથી સમજી શકે છે ?\nશું બાળકો તમારા વર્ગખંડમાં શૈક્ષણિક કાર્ય દરમિયાન સક્રિય રહે છે ?\nશું તમે વર્ગખંડમાં વિનોદવૃત્તિનો ઉપયોગ કરો છો ?\nશું તમે તમારા વર્ગખંડનાં બાળકોને માનથી બોલાવો છો ?\nશું તમે વર્ગખંડમાં વિદ્યાર્થીઓની વચ્ચે ફરવાનું પસંદ કરો છો ?\nશું તમે બાળકોની સમસ્યાઓને ધ્યાનથી સાંભળો છો ?\nશું તમે તમારા વર્ગખંડનાં તમામ બાળકોનાં નામ જાણો છો ?\nશું તમે બાળકો સાથે ધમકીભર્યો વ્યવહાર કરો છો ?\nશું તમે બાળકોને જે કંઈ ધમકી આપો છો તેનો ખરેખર અમલ કરો છો ?\nજ્યારે બાળકો વર્ગખંડમાં કોઈ પ્રવૃત્તિમાં રસ લેતાં ન હોય ત્યારે તે પ્રવૃત્તિને તમે છોડી દો છો ?\nસ્ત્રોત :સર્વ શિક્ષા અભિયાન\nહિતેશ મંગુકિયા May 05, 2017 02:31 PM\nખુબ સરસ માર્ગદર્શન મળ્યું\nકુલ જોએલા પાનાઓ: Sep 26, 2020


વીડિયો: હજીરાનાં અદાણી પોર્ટ પર ટ્રક ડ્રાઈવરો અટવાયા,ખાવા-પીવાના ફાંફા, પોલીસે આપ્યો ઉડાઉ જવાબ – Samkaleen\nવીડિયો: હજીરાનાં અદાણી પોર્ટ પર ટ્રક ડ્રાઈવરો અટવાયા,ખાવા-પીવાના ફાંફા, પોલીસે આપ્યો ઉડાઉ જવાબ\nસુરતના હજીરા નજીક આવેલું અદાણી પોર્ટ પર સાતેક ટ્રક ડ્રાઈવરો અટવાઈ ગયા છે. આ ડ્રાઈવરો યુપી, બિહાર, ઉત્તરાખંડ, મહારાષ્ટ્ર સહિતના અન્ય રાજ્યોમાંથી માલ લેવા અને ઠાલવવા હજીરાના અદાણી પોર્ટ પર પહોંચ્યા છે. ટ્રકો ઠલવાઈ છે પણ ડ્રાઈવરોનું પૂછનાર કોઈ નથી.\nસોશિયલ મીડિયા પર ડ્રાઈવરોએ હિંમત એકઠી કરીને પોતાનો વીડિયો અને ઓડિયો પોસ્ટ કર્યો છે. ડ્રાઈવરો વીડિયોમાં કહેતા સંભળાય છે કે હજીરાના અદાણી પોર્ટ પર ખાવા-પીવાની કોઈ વ્યવસ્થા નથી. હાલ અદાણી પોર્ટ ચાલુ છે. હોટલો બંધ છે. સુરત પોલીસ કન્ટ્રોલ રૂમના 100 નંબર પર જાણ કરીને મદદ માંગવામાં આવી તો હાજર પોલીસે અદાણી પોર્ટનો સંપર્ક કરવાનું કહ્યું છે અને ઉડાઉ જવાબ આપ્યો હતો. અદાણી પોર્ટ તરફથી પણ આ ડ્રાઈવરો તરફ દુર્લક્ષ સેવવામાં આવી રહ્યું છે અને તેમના માટે કોઈ વ્યવસ્થા કરવામાં આવી નથી.\nસાંભળો શું કહે છે ડ્રાઈવરો…\n“સમકાલીન” સંબંધિત તંત્રનું ધ્યાન દોરી આ ડ્રાઈવરો માટે યોગ્ય વ્યવસ્થા કરવાની અપીલ કરે છે. ડ્રાઈવરો પણ માણસ છે અને હાલ કોરોના વાયરસની મહામારી વચ્ચે માનવતા દાખવવાની જરૂર છે. જે લોકો સુધી આ ન્યૂઝ પહોંચી રહ્યા છે તેઓ આ ડ્રાઈવરો માટ પ્રબંધ કરશે એવી આશા સાથે આ ન્યૂઝને પ્રસિદ્વ કરવામાં આવી રહ્યા છે.\nAuthor samkaleen_adminPosted on March 23, 2020 March 23, 2020 Categories Gujarat\nPrevious Previous post: શું ધોરણ એકથી નવ અને 11નાં વિદ્યાર્થીઓને માસ પ્રમોશન અપાશે? શું છે હકીત છે, જાણો\nNext Next post: કોરોના વાયરસ: ગુજરાતમાં 2109 વેન્ટીલેટર, 21 નોન-કોરોન્ટાઇન વિરુદ્વ ફરીયાદ, નોડલ ઓફિસર નિમાયા


વંથલીનાં દંપતીની હત્યા-લૂંટમાં3પકડાયાં : એકની શોધ\nઘટનાનાં આગલા દિવસે મૃતકનાં ખેતરમાં છૂપાયા’તાં : રોકડ તેમજ દાગીના મળી રૂ. 7.66 લાખનો મુદ્દામાલ કબ્જે\nજૂનાગઢ, તા.21: વંથલીનાં સેંદરડા ગામે મહિલા પોલીસ કર્મચારીના વૃધ્ધ ખેડૂત માતા-પિતાની હત્યા અને લૂંટમાં મુદ્દામાલ સાથે પોલીસે3શખ્સોની પોલીસે ધરપકડ કરી છે. જ્યારે એક શખસની શોધ આદરી છે.\nવંથલી તાલુકાનાં સેંદરડા ગામની સીમમાં વાડીએ રહેતા રાજાભાઈ જીલડીયા અને તેમના પત્ની જાલુબેનની હત્યા થઈ હતી. અજાણ્યા શખ્સો હત્યા કર્યા બાદ મૃતકનાં ઘરમાંથી રૂ.7લાખની માલમત્તાની લૂંટ ચલાવીને નાસી ગયા હતા.\nડીઆઈજી મનીન્દર પ્રતાપાસિંહ પવાર અને એસપી રવિ તેજા વાસમ સેટીએ તાત્કાલીક ઘટનાનો ભેદ ઉકેલવા સૂચના જારી કરી હતી.ડીવાયએસપી પી.જી. જાડેજા તથા જે.બી. ગઢવીનાં સુપરવીઝનમાં ક્રાઈમ બ્રાંચનાં ઇન્ચાર્જ પીઆઈ એચ.આઈ. ભાટી તેમજ પીએસઆઈ ઓ ડી.જી. બડવા, એ.ડી. વાળા, બી.એસ. જલુ, જે.એન. વાળા, એ.એમ. ગોહિલ, એ.પી. ડોડિયા અને એસ.એન. સગારકા સહિતનો પોલીસ કાફલો કામે લાગ્યો હતો. શુક્રવારે જૂનાગઢ ક્રાઈમ બ્રાંચ ખાતે પ્રેસ કોન્ફરન્સ યોજી સમગ્ર ગુન્હાનો ભેદ ઉકેલાયો હોવાનું જણાવાયું હતું.\nપોલીસ અધિકારીઓએ જણાવેલ કે મૃતકને ત્યાં અગાઉ ખેતમજૂરી કરી ચૂકેલા શખ્સો શંકાસ્પદ જણાતા કાલાવડ તાલુકાનાં પીઠડિયા ગામની સીમમાંથી પ્રેમચંદ દીપા કલારા, પ્રતાપ બચુ બારીયા અને રાકેશ જવાભાઈ બારીયાને દબોચી લઈ ક્રાઈમ બ્રાંચ ખાતે લાવવામાં આવ્યા હતા.\nઆકરી પૂછપરછમાં આ ત્રિપુટીએ ખેડૂત દંપતીની હત્યા અને બાદમાં લૂંટ કર્યાની કબૂલાત આપી હતી.આ શખસો ઘટનાનાં આગલા દિવસે મૃતકનાં ખેતરમાં છૂપાઈ ગયા હતા અને મોડીરાત્રે ગુન્હાને અંજામ આપ્યો હતો.પોલીસે ત્રણેય ઇસમો પાસેથી રૂ. પ0,9પપની રોકડ તેમજ સોનાનાં દાગીના મળી કુલ રૂ. 7.66 લાખનો મુદ્દામાલ કબ્જે કર્યો હતો.\nપોલીસની તપાસમાં એવું ખુલ્યું હતું કે, મગફળીની સીઝનમાં દાહોદ પંથકનો પ્રેમચંદ નામનો શખસ મજૂરી કામ માટે સેંદરડા આવ્યો હતો. તેને મૃતકના પુત્ર જગદીશ ઉર્ફે જગાએ કામે રાખ્યો હતો. સીઝન પૂરી થતાં તે જતો રહ્યો હતો. હત્યા અને લૂંટના દિવસોમાં તે કોઇ કારણ વગર સેંદરડા આવ્યો હતો. આથી તેની સંડોવણી હોવાની શંકાના આધારે તેની શોધ કરવામાં આવી હતી અને કાલાવડ તાલુકાના પીઠવડી-1 ગામની સીમમાંથી દાહોદના ધાનપુર તાલુકાના ચંગાસરના પ્રેમચંદ દિપા કલારા, જાંબુ ગામના વતની અને સાવલી તાલુકાના મેવલિયાપુરા ગામે ઇંટના ભઠ્ઠામાં કામ કરતાં અર્જુન પ્રતાપ બારિયા અને દામનગરની સીમમાં મજૂરી કામ કરતાં રાકેશ જવા બારિયાને ઉઠાવી લીધા હતાં. પ્રેમચંદ અને મહેશ ભુરિયાએ દંપતીની વાડીમાં કામ કર્યુ હોવાથી તે વાડીમાં દંપતી એકલુ રહેતુ હોવાનું અને મજૂરીના પૈસા કયાંથી અને કેવી રીતે આપતા હતાં. તે જાણતા હતાં. પ્રેમચંદ અને અર્જુન બારિયાએ લૂંટનો પ્લાન બનાવ્યો હતો. બાદમાં ચારેય શખસ જૂનાગઢ આવ્યા હતાં અને ચારેક કલાક બસ સ્ટેશનમાં રોકાયા હતાં.ત્યાંથી બે શખસ ઇકો કારમાં અને બે જણા બસમાં ખોખરડા ફાટકે ગયા હતાં. ત્યાંથી બે શખસ રિક્ષા અને બે ચાલીને સેંદરડા પહોંચ્યા હતાં. બાદમાં તા.17મીએ રાતના તુવેરના પાકમાં સંતાયા હતાં.મોડી રાતના મોકો મળતા ઘરમાં ઘૂસ્યા હતાં અને લૂંટ કરી હતી.આ સમયે દંપતી જાગી જતાં બન્નેની હત્યા કરીને નાસી ગયા હતાં.ત્રણ કાલાવડ પંથકમાં સગા કામ કરતા હોય ત્યાં પહોંચ્યા હતાં. જ્યારે એક વડોદરા તરફ નાસી ગયો હતો. કાલાવડ પંથકમાંથી પકડાયેલા આ ત્રણેયે દંપતીની હત્યા અને લૂંટનો ગુનો કબૂલ્યો હતો. એ ત્રણેયને પાંચ દિવસના રિમાન્ડની માગણી સાથે કોર્ટમાં રજૂ કરાશે.


PBKS vs SRH: હૈદરાબાદની શાનદાર બોલિંગ, 120 રન પર સમેટાયું પંજાબ | PBKS vs SRH: Hyderabad's superb bowling, Punjab bowled out for 120 - Gujarati Oneindia\nઆજે આઈપીએલ 2021 સીઝનમાં બપોરે પંજાબ કિંગ્સ અને સનરાઇઝર્સ હૈદરાબાદ વચ્ચે બીજી ડબલ હેડર મેચ રમાઇ રહી છે. પંજાબ કિંગ્સે ટોસ જીતીને પહેલા બેટિંગ કરવાનો નિર્ણય કર્યો હતો જે તેમના બેટ્સમેનોએ બગાડ્યો હતો. પંજાબની ટીમે આ સિઝનમાં 20 ઓવરમાં સૌથી ઓછો સ્કોર 120 રન બનાવ્યો છે.\nબંને ટીમો પોઇન્ટ ટેબલમાં સૌથી નીચલા સ્તરે છે અને ડેવિડ વોર્નરની ટીમ સનરાઇઝર્સ પણ જીત સાથેનું ખાતું ખોલ્યુ નથી. પંજાબ કિંગ્સ3માંથી એક જીત મેળવીને બે મેચ હારી ગઈ છે અને સનરાઇઝર્સ હૈદરાબાદની હાલત અત્યાર સુધીમાં ત્રણેય મેચ હારી ગઈ હોવાથી તે વધુ ખરાબ છે. જોકે બંને ટીમોના કેપ્ટન સારા ફોર્મમાં છે, પરંતુ બાકીના બેટ્સમેનોએ પણ પ્રદર્શન કરવાની જરૂર છે.\nમેચ ચેન્નાઈના એમ.એ.ચિંદંબરમ સ્ટેડિયમ ખાતે રમાઈ રહી છે. હૈદરાબાદની ટીમે મુજીબ urર રહેમાનની જગ્યાએ કેન વિલિયમસનને વાપસી કરી છે. અબ્દુલ સામદ ઈજાને કારણે બહાર છે અને કેદાર જાધવ તેની જગ્યાએ લેશે. સિદ્ધાર્થ કૌલને મનીષ પાંડેની જગ્યાએ લેવામાં આવ્યો છે.\nપંજાબે બે બદલાવ કર્યા છે, રિલે મેરિડિથ અને જય રિચાર્ડસનને બાદ કરવામાં આવ્યા છે અને ફેબીઅન એલન અને મોઇઝસ હેનરિકને બદલી લેવામાં આવ્યા છે.\nઆ પણ વાંચો: PBKS vs SRH: પંજાબ કિંગ્સે જીત્યો ટોસ, પ્રથમ બેટીંગ કરવાનો લીધો ફેંસલો\nIPL 2021 ipl srh batting kl rahul david warner sunrisers hyderabad punjab kings આઇપીએલ બોલિંગ બેટીંગ કેએલ રાહુલ ડેવિડ વોર્નર સનરાઇઝર્સ હૈદરાબાદ\nPBKS vs SRH: Hyderabad's superb bowling, Punjab bowled out for 120


ફૂટપાથ પર નિદ્રાધીન પિતા-પુત્રીને વૈભવી કારે કચડી મારતા કરુણ મોત(Baroda City)\nBook Your Ad Online May 22,2013 04:35:08 AM IST\nફૂટપાથ પર નિદ્રાધીન પિતા-પુત્રીને વૈભવી કારે કચડી મારતા કરુણ મોત\n| વડોદરા,તા. ૧૩\nશહેરના તરસાલી રોડ પર ગઈકાલે ગુરૃવારે મોડી રાતે હિટ એન્ડ રનનો બનાવ બન્યો હતો. તરસાલીથી બરોડા ડેરી તરફ આવી રહેલા વૈભવી કારના ચાલકે પુરઝડપથી ફૂટપાથ પર કાર ચઢાવી દેતાં ખાટલા પર સુતેલાં શ્રમજીવી અને તેમની પાંચ વર્ષની કુમળી વયની દીકરીનુંં ઘટના સ્થળે કમકમાટીભર્યુ મોત થયું હતું. બનાવને પગલે આસપાસના રહીશો દોડી આવ્યા હતા. જયાં ફૂટપાથ પર પાંચ વર્ષની માસૂમ બાળા કાર નીચે ચગદાઈ જતા અરેરાટીભર્યા દ્શ્યો સર્જાયા હતા. બેફામપણે કાર હંકારી પિતા-પુત્રીને કચડયા બાદ કાર ચાલક ઘટનાસ્થળથી ફરાર થઈ ગયો હતો. જો કે કારનંબરના આધારે પોલીસે ડઈવરની ધરપકડ કરી હતી. કાર એટલી ભયાનક સ્પીડમાં હતી કે માસૂમ બાળા અને તેના પિતા ૩૦થી ૪૦ મીટર કાર સાથે ઘસડાયા હતા. જેના કારણે લોહીના ખાબોચિયા ભરાયા હતા.\nનિંદર માણી રહેલી પાંચ વર્ષની માસૂમ બાળા કચડાઈ જતા અરેરાટીભર્યા દ્રશ્યો સર્જાયા\nરાહદારીએ આપેલા કાર નંબર ઉપરથી પોલીસે માલિકને શોધી કાઢયા\nશહેરના મકરપુરા તથા તરસાલી વિસ્તારમાં મજૂરી કામ કરતાં શ્રમજીવીઓ તરસાલી રોડ પર ઓએનજીસી કંપનીના છેલ્લા ગેટ પાસે ફૂટપાથ પર બસ સ્ટોપ નજીક ઝૂપડા બાંધીને કબીલા સાથે રહે છે. આ શ્રમજીવીઓ દાહોદના વતની છે. ગઈકાલે ગુરૃવારે રાતે રોજિંદા નિત્યક્રમ મુજબ શ્રમજીવીઓ ઝૂપડા પાસે ખાટલા નાંખીને સુઈ ગયા હતા. મોડીરાતે સાડા દસથી અગિયારના ગાળામાં તરસાલી તરફથી એક વરના કાર બરોડા ડેરી તરફ ધસમસતી આવતી હતી. બેફામ સ્પીડમાં આવતી વરના કારના ચાલકે સ્ટિયરિંગ ઉપરથી કાબુ ગુમાવતાં ચાલકે ફૂટપાથ ઉપર કાર ચઢાવી દેતાં ખાટલા ઉપર સુતેલાં શ્રમજીવી મુકેશ નરસિંહ ડામોર ( ઉ.વ.૩૫ ) અને તેમની પાંચ વર્ષની માસૂમ બાળકી શિવાની ( ઉ.વ.૫ ) લોહીલુહાણ હાલતમાં ૩૦થી ૪૦ મીટર કાર સાથે ઢસડાયા હતા. જેના કારણે રસ્તા પર ઠેર ઠેર લોહીના છાંટા અને ખાંબોચિયું ભરાયું હતું.\nઉંઘમાં જ કારની અડફેટે ચઢી ગયેલી માસૂમ બાળા અને તેના પિતાની દર્દનાક ચીસો પાડી હતી. પરંતુ ચાલકે કાર રોકવાની બદલે ભગાવી હતી. આખરે કારની સાથે ઘસડાયેલી બાળા અને તેના પિતા છુંદાઈ ગયેલી હાલતમાં રસ્તા પર જ ફસડાઈ પડયા હતા અને ત્યાં જ ઘટનાસ્થળે મોતને ભેટયા હતા. આ ધૃણાસ્પદ ઘટના દરમિયાન બાળકી અને પિતાની દર્દનાક ચીસોને પગલે આસપાસના લોકો પણ ઉમટી આવ્યા હતા. આવી પરિસ્થિતિ વચ્ચે કાર ચલાવનાર નાસી છૂટયો હતો. ત્યારે એક રાહદારીએ કારનો નંબર જોયો હતો. રાહદારીએ આપેલા કાર નંબર ઉપરથી મકરપુરા પોલીસે આરટીઓ ઓફિસમાંથી કાર માલિકનું માંજલપુર અમરનાથપુરમ સોસાયટી ખાતેનું સરનામું શોધી કાઢયું હતું. આ કાર માંજલપુર અમરનાથપુરમ સોસાયટીમાં રહેતા રશ્મીકાબેન પ્રજ્ઞોશભાઈ પટેલની હતી. જેઓની પૂછપરછમાં એવી વિગત સપાટી પર આવી હતી કે, કાર ગઈકાલે રાતે ૧૦-૩૦ થી ૧૧-૦૦ના ગાળામાં ડ્રાઈવર પાસે હતી. ડ્રાઈવર નરસિમ્હા શંકર રેડ્ડી (રહે, સુરભી પાર્ક, લક્ષ્મીનારાયણ મંદિર પાસે, માંજલપુર)ની પૂછપરછ કરતાં શરૃઆતમાં તેણે અકસ્માતનો ઈન્કાર કર્યો હતો. પરંતુ પોલીસે કડકાઈથી પૂછપરછ કરતાં આખરે તેણે કબૂલાત કરી હતી. શ્રમજીવી પિતા- પુત્રી ઉપર કાર ચઢાવીને મૃત્યુ નીપજાવવાના બનાવમાં ડ્રાઈવરની શુક્રવારે સાંજે ધરપકડ કરીને તપાસ આગળ ધપાવી છે.\nકારનું રાતોરાત ટચિંગ પણ કરી દેવાયું\nએક રાહદારીએ આપેલા કાર નંબર પરથી મકરપુરા પોલીસે આરટીઓની મદદથી કારના માલિકને શોધી કાઢયા હતા. માંજલપુર અમરનાથપુરમ સોસાયટીમાં રહેતા કાર માલિકના ઘરે પોલીસ ગઈ ત્યારે કાર કંપાઉન્ડમાં પડી હતી. કારને જોઈને પોલીસ પણ ચોંકી ઉઠી હતી. કેમ કે અકસ્માત થયાના કોઈ નિશાન કાર પર નહોતા. અમારી કારથી એક્સિડન્ટનો કોઈ બનાવ બન્યો જ નથી. તે વાત પર ડ્રાઈવર વળગી રહયો હતો. નંબર જોવામાં ભૂલ થઈ હશે. તેમ પોલીસને કહેતો હતો. એક તબક્કે પોલીસ પણ મૂઝવણમાં મૂકાઈ હતી. પરંતુ જે રાહદારીએ નંબર જોયો હતો તણે દ્રઢપણે ફરી એ જ નંબર દોહરાવતાં પોલીસે ડ્રાઈવરની કડકાઈથી પૂછપરછ કરતાં આખરે તણે ગુનાની કબૂલાત કરી હતી. હિટ એન્ડ રનની ઘટનાને અંજામ આપનાર ડ્રાઈવરે શુક્રવારે સવારે જ કારમાં ગોબા ઉઠાવીને ટચિંગ પણ કરાવી નાંખ્યુ હોવાનું મકરપુરા પોલીસ મથકના પી.એસ.આઈ. ભટ્ટે જણાવ્યુ હતુ. શુક્રવારે મોડી સાંજે મકરપુરા પોલીસે ડ્રાઈવરની ધરપકડ કરીને કાર કબજે કરવાના ચક્રો ગતિમાન કર્યા હતા.\nગુજરાતનો આઇટી લક્ષ્યાંક રૂ. ૩૨ હજાર કરોડ નક્કી થવાની શક્યતા\nજર્જરિત મકાનોને નોટિસો ફટકારીને જવાબદારીમાંથી છટકી જતું કોર્પોરેશન\nસ્વ.રાજીવ ગાંધી સાથેની યાદોં વાગોળતા શહેરીજનો\nસોશિયલ નેટર્વિંકગ સાઇટ્સની મેરેજ ઇફેક્ટ : જીવનસાથીની પસંદગીના ધોરણો બદલાયાં View all news


chanakya sutro gujarati2- Sadhana Weekly - Gujarati Magazine\nચાણક્ય કહે છે...કોઇ પણ કામ કરતા પહેલા વ્યક્તિએ આ બાબતનું પહેલા ધ્યાન રાખવું\nસ્વશક્તિં જ્ઞાત્વા કાર્યમાર ભેત ।\n“પોતાની તાકાત જાણીને કાર્ય શરૂ કરવું જોઈએ”\nમનુષ્યના જીવનમાં કાર્ય એ અનિવાર્ય છે. જીવવા માટે પણ શ્વાસ લેવાનું અનિવાર્ય છે. જીવનમાં મનુષ્યે અનેક કાર્યો કરવાં પડે છે. દરેક કાર્યમાં સફળ થવા માટે તે કાર્યને પારખવું પડે છે અને તે પછી કાર્ય કરવાથી મનુષ્યને કાર્યનું સારું ફળ મળે છે. કાર્ય પારખવાની સાથે પોતાની શક્તિને પણ પારખવી પડે છે. પોતાનામાં કાર્ય કરવાની તાકાત છે કે નહીં એ જાણીને કોઈ કાર્ય કરવું કે ન કરવું એનો નિર્ણય મનુષ્યે કરવો પડે છે. પોતાની તાકાત એ કાર્ય કરવામાં ઓછી હોય તો માણસ બીજાની મદદ લઈને પણ કાર્ય કરી શકે છે. તેમાં પણ બીજો મામસ મદદ કરશે કે નહીં અને એની મદદ પણ કારગત નીવડશે કે નહીં તેનો વિચાર કરવો પડે છે.\nકોઈ કામ કરવાની તાકાત પોતાનામાં ન હોય તો પણ એ કાર્ય કરવાનો પ્રયત્ન કરીએ તો “પાસે ન હતી કોડી અને ભરબજારે દોડી” એ કહેવત જેવી ઉપહાસની સ્થિતિમાં મુકાવું પડે છે.\nએવી જ સ્થિતિ આવડતની છે. એક કામ આપણને આવડતું ન હોય છતાં એ કરવા પ્રયત્ન કરીએ છીએ તો એ કામ થતું નથી અને આપણે લોકોની મશ્કરીને પાત્ર બનીએ છીએ. કામની આવડત એ પણ એ એક પ્રકારની શક્તિ જ છે. આપણી પાસે વીણા વગેરે વાદ્યો વગાડવાની આવડત ન હોય અને આપણે વીણાવાદન કરવા જઈએ તો લોકો આપણી મજાક ઉડાવે એ કુદરતી છે. વળી રાજા પાસે સૈનિકોની શક્તિ અપૂરતી હોય અને તે પોતાની શત્રુ સાથે યુદ્ધ કરે તો હાર ખાઈને પાછા વળવાનો કે મરવાનો વખત આવે એ કુદરતી છે. આમ પોતાની શક્તિ પૂરતી હોય તો જ કાર્ય શરૂ કરવું એવો બોધ પ્રસ્તુત સૂત્ર આપી જાય છે.\nચાણક્યના સૂત્રો ભાગ ૧ વાંચવા અહીં ક્લિક કરો...\nચાણક્યનાં સૂત્રો…આજના સ્પર્ધાત્મક જમાનામાં યુવાનોને સાચી સલાહ આપનાર જો કોઇ શ્રેષ્ઠ ગૂરૂ હોય તો તે ચાણક્ય છે. આશરે બે હજાર વર્ષ પહેલાં ચાણક્યે જે સૂત્રો રચ્યાં છે તે આજે પણ એટલા જ પ્રસ્તુત છે. ચાણક્યના બધા જ સૂત્રો, સુભાષિતોમાં આપણી વર્તમાનની દરેક મૂંઝવણનો ઉપાય મળી રહે છે. આજથી દરરોજ ચાણક્યનું જીવન ઉપયોગી એક સૂત્ર અહીં પોસ્ટ કરવામાં આવશે. વાંચવા માટે અમારી વેબસાઈટ સાથે જોડાયેલા રહો… #ChanakyaNeetiSutro #ChanakyaNeeti #ChanakyaSutra


farmers protest bjp is real tukde tukde gang trying to divide punjab sukhbir badal ag – News18 Gujarati\nઅસલી ટુકડે-ટુકડે ગેંગ છે BJP, તે પંજાબને તોડવા માંગે છે : સુખબીર બાદલ\nબીજેપી પર પ્રહાર કરતા અકાલી દળના ચીફ સુખબીર સિંહ બાદલે કહ્યું-પંજાબને તોડવાનો પ્રયત્ન કરવામાં આવી રહ્યો છે. બીજેપી રાષ્ટ્રવાદ પંજાબને સાંપ્રદાયિક આગમાં ધકેલી રહ્યું છે\nLast Updated : December 15, 2020, 20:42 IST\nઅમૃતસર : અકાલી દળના ચીફ સુખબીર સિંહ બાદલે (Sukhbir Singh Badal)ભારતીય જનતા પાર્ટીને અસલી ટુકડે-ટુકડે ગેંગ ગણાવી છે. તેમણે કેન્દ્રમાં સત્તામાં રહેલા બીજેપી પર પ્રહાર કરતા કહ્યું કે પંજાબને તોડવાનો પ્રયત્ન કરવામાં આવી રહ્યો છે. બીજેપી રાષ્ટ્રવાદ પંજાબને સાંપ્રદાયિક આગમાં ધકેલી રહ્યું છે.\nઆ પહેલા કૃષિ કાયદાના વિરોધમાં દિલ્હીમાં આંદોલન કરવા જઈ રહેલા ખેડૂતોને હરિયાણા પોલીસ દ્વારા રોકવાના પ્રયત્નોની પણ સુખબીર સિંહ બાદલ ટિકા કરી ચૂક્યા છે. ખેડૂતો પર પોલીસ દ્વારા વોટર કેનનના ઉપયોગ પર બાદલે કહ્યું હતું કે આજે પંજાબની સ્થિતિ 26/11 જેવી છે. અમે લોકતાંત્રિક વિરોધના અધિકારનો અંત જોઈ રહ્યા છે. અકાલી દળે શાંતિપૂર્ણ ખેડૂત આંદોલનને દબાવવા માટે હરિયાણા સરકાર અને કેન્દ્ર સરકારની ટિકા કરી છે. પોતાની હકોની લડાઇ લડવા જઈ રહેલા પંજાબના ખેડૂતો પર પાણીનો મારો કરતા તેમના અધિકારોને દબાવી શકાશે નહીં. આમ કરવાથી ખેડૂતોનો સંકલ્પ વધારે મજબૂત થશે.\nઆ પણ વાંચો - અમેરિકાની કોર્ટે PM મોદી-અમિત શાહ પર 7.36 અબજ રૂપિયાનો કેસ ફગાવ્યો\nઉલ્લેખનીય છે કે નવા કૃષિ બિલના વિરોધમાં એનડીએ છોડનાર અકાલી દળના નેતા સુખબીર બાદલે કહ્યું હતું કે હવે બીજેપી સહયોગીઓનું સન્માન કરતી નથી. SADએ ભાજપાનું સમર્થન ત્યારે પણ કર્યું હતું જ્યારે તેમના લોકસભામાં ફક્ત બે સાંસદો હતા. સુખબીર સિંહ બાદલે કહ્યું કે મારા પિતાને ભાજપાના દરેક નેતૃત્વ સાથે સારો સંબંધ હતો. મારા પણ સારા સંબંધા હતા અને હાલ પણ મારા વ્યક્તિગત સંબંધ છે. જોકે હવે એક ફેરફાર આવ્યો છે. અમારા મામલામાં અમારી પાસે ક્યારેય ખેડૂત બિલ પર સલાહ લેવામાં આવી નથી.\nFirst published: December 15, 2020, 20:42 IST\nTags: Farmers Protest, પંજાબ, ભાજપ


મુંબઈમાં આરબીઆઈની ઈમારતમાં આગ લાગતાં ભારે અફરાતફરી - Sambhaav News\nમુંબઈઃ મુંબઈના ઉપનગર બાંદ્રામાં આવેલા બાંદ્રા-કુર્લા કોમ્પ્લેક્સમાં રિઝર્વ બેન્ક ઓફ ઈન્ડિયા (આરબીઆઈ)ના ટાવરમાં આજે સવારે આગ લાગતાં અફરાતફરી મચી ગઈ હતી. આરબીઆઈની ઈમારતમાં આગ લાગવાના કારણે દૂરથી ચારે બાજુ ધુમાડાના ગોટેગોટા નજરે પડતા હતા.\nઆરબીઆઈ ટાવરમાં આગ લાગવાના સમાચાર મળતાં જ ફાયર બ્રિગેડની ૧૦ ગાડીઓ તાબડતોબ સ્થળ પર પહોંચી ગઈ હતી. આ ઘટનાની વિગતો એવી છે કે આજે સવારે લગભગ ૮.૩૦ કલાકની આસપાસ એકાએક આરબીઆઈની ઈમારતના ચોથા માળે આગ લાગતાં ઈમારતમાં ધુમાડાના ગોટેગોટા નીકળવાનું શરૂ થઈ ગયું હતું. આ લાગવાની ખબર પડતાં કોઈએ તાત્કાલિક ફાયર બ્રિગેડને જાણ કરતાં ફાયર બ્રિગેડના ૧૦ બંબા તાબડતોબ સ્થળ પર પહોંચી ગયા હતા.\nફાયર બ્રિગેડને પણ આગ બુઝાવવામાં ભારે જહેમત ઉઠાવવી પડી હતી. આગના કારણે જાનમાલને કોઈ નુકસાન પહોંચ્યાના સમાચાર તત્કાળ મળી શક્યા નથી. આગ લાગવાનાં કારણોની પણ હજુ સુધી ખબર પડી નથી. આગ લાગવાના સમાચાર મળતાં આરબીઆઈના વરિષ્ઠ અધિકારીઓ પણ સ્થળ પર પહોંચી ગયા હતા. ફાયર બ્રિગેડે ભારે જહેમત ઉઠાવીને આગ બુઝાવવાનો પ્રયાસ કર્યો હતો. આગ લાગવાની ઘટના અંગે વધુ માહિતી પ્રાપ્ત થઈ નથી.\nNextરાત્રે ચેન્નઇ મેંગલોર એકસપ્રેસ પાટા પરથી ઊથલી પડતાં ૩૪ યાત્રી ઘાયલ »\nPrevious « રાહુલના પુત્ર સમિત દ્રવિડે ૭૭ રન બનાવી ટીમને જીત અપાવી


30,000 stolen from SBI ATM near Gayatri Park Society in Viratnagar, whole incident captured on CCTV | વિરાટનગરની ગાયત્રી પાર્ક સોસાયટી નજીકના SBIના ATMમાંથી 30 હજારની ચોરી, સમગ્ર ઘટના CCTVમાં કેદ - Divya Bhaskar\n30,000 Stolen From SBI ATM Near Gayatri Park Society In Viratnagar, Whole Incident Captured On CCTV\nઓઢવમાં ATMમાં ચોરી:વિરાટનગરની ગાયત્રી પાર્ક સોસાયટી નજીકના SBIના ATMમાંથી 30 હજારની ચોરી, સમગ્ર ઘટના CCTVમાં કેદ\nબંને ચોરોએ ધીમે ધીમે કરીને 30 હજારની રકમ ચોરી નાસી ગયા હતા\nશહેરમાં ATMમાં ચોરીના અનેક બનાવો સામે આવ્યા છે. અનેક બનાવો છતાં બેંક સંચાલકો સુધરવાનું નામ નથી લઈ રહ્યા હોય તેમ લાગી રહ્યું છે. લોકોના લાખો રૂપિયા રામ ભરોસે જોવા મળે છે. અનેક બનાવો બાદ પણ બેંક સંચાલકો એટીએમમાં સિક્યોરિટી ગાર્ડ નથી રાખી રહ્યા. જેના કારણે ચોરીઓના બનાવ બને છે. શહેરના ઓઢવ વિસ્તારમાં એટીએમમાં ચોરીનો વધુ એક બનાવ બન્યો છે. સામાન્ય રીતે એટીએમમાંથી ચોરીના બનાવો રાત્રે બનતા હોય છે. પરંતુ આ બનાવ તો ધોળા દિવસે સવારે 10 વાગ્યાની આસપાસ બન્યો હતો. આ આખો બનાવ સીસીટીવી કેમેરામાં કેદ થઈ ગયો છે.\nએટીએમનું શટર તોડી રહેલો આરોપી\nવિરાટનગર વિસ્તારમાં આવેલી ગાયત્રી પાર્ક સોસાયટી નજીક એસબીઆઈ બેન્કના એટીએમને તસ્કરોએ ટાર્ગેટ કરીને ચોરીની ઘટનાને અંજામ આપ્યો છે. વિરાટનગરમાં સવાર સમયે તસ્કરો ચોરી કરવા માટે એટીએમમાં ઘૂસ્યા હતા. સૌ પહેલાં તસ્કરોએ બેન્કના એટીએમનું શટર તોડીને સાત હજારનું નુકસાન કર્યું હતું. ત્યારબાદ એટીએમ તોડીને ધીમે ધીમે 30 હજાર રૂપિયાની ચોરી કરીને ફરાર થઈ ગયા હતા.\nબંને આરોપીઓએ લોકરમાંથી 30 હજાર ચોર્યા\nબીજા દિવસે જ્યારે એટીએમ મશીનમાં કેશ લોડિંગ તથા ડાઉનકોલ કામ કરવા કર્મચારી આવ્યા ત્યારે એટીએમમાં ચોરી થયાની જાણ થઇ હતી. જેથી ટીએસઆઈ કંપનીના આસિસ્ટન્ટ મેનેજરે સીસીટીવી ફૂટેજ ચેક કરતાં સવારના દસ વાગ્યાની આસપાસ બે ગઠિયા એટીએમ સેન્ટરમાં ઘૂસીને એટીએમ મશીન તોડીને તેમાંથી ત્રીસ હજાર રૂપિયાની ચોરી કરીને ફરાર થઇ જતા નજરે પડ્યા હતા. મેનેજરે તાત્કાલિક પોલીસને જાણ કરીને બે તસ્કરો વિરુદ્ધ ચોરીની ફરિયાદ નોંધાવી હતી. ઓઢવ પોલીસે આ ઘટનાને પગલે ચોરીની ફરિયાદ દાખલ કરીને સીસીટીવી ફૂટેજના આધારે વધુ તપાસ શરૂ કરી છે.


WWE ઇંગ્લિશ ફૂટબોલ સાઇડ એનફિલ્ડ ટાઉનને સ્પોન્સર કરશે - Wwe\nWWE એ અંગ્રેજી ફૂટબોલ ક્લબ માટે શર્ટ સ્પોન્સર તરીકે જાહેરાત કરી\nWWE એ જાહેરાત કરી છે કે તે આ સિઝનમાં અંગ્રેજી ફૂટબોલ ક્લબ એનફિલ્ડ ટાઉનને સ્પોન્સર કરશે. એનએક્સટી યુકેની ક્રેસ્ટ આ સપ્તાહના અંતે એનફિલ્ડ ટાઉનના મેચડે શર્ટ પર હશે જ્યારે તેઓ તેમના હોમ સ્ટેડિયમમાં બ્રાઇટલિંગસીયા રીજન્ટનો સામનો કરશે.\nએનએક્સટી યુકે ક્રેસ્ટ પુરુષોની પ્રથમ ટીમ અને મહિલા અનામત બંને બાજુ હાજર રહેશે. એનફિલ્ડ ટાઉનના ચેરમેન પોલ રીડ WWE જેવી પ્રતિષ્ઠિત બ્રાન્ડ સાથે ક્લબના જોડાણથી ખુશ હતા.\nસ્થાનિક વિસ્તારમાં સમુદાય અને મનોરંજનની ભાવના પહોંચાડવા માટે પ્રતિબદ્ધ ચાહકની માલિકીની ક્લબ માટે, ડબલ્યુડબલ્યુઇની તીવ્રતા અને નીતિઓ સાથે ભાગીદાર હોવું ખરેખર વિશેષ છે. અમારી દ્રષ્ટિ બધા માટે સર્વસમાવેશકતા અને સમાનતા છે અને એનફિલ્ડ માટે એક સામાજિક કેન્દ્ર છે, અને અમે અમારા 20 મી વર્ષગાંઠના વર્ષમાં પરિવારના ભાગ રૂપે NXT યુકેનું સ્વાગત કરીએ છીએ, 'રીડે કહ્યું.\n2021-22 સીઝન એનફિલ્ડ ટાઉનની 20 મી વર્ષગાંઠને ચિહ્નિત કરે છે, જે ઇંગ્લેન્ડની પ્રથમ સમર્થક માલિકીની ફૂટબોલ ક્લબ છે. એનફિલ્ડ ટાઉન હાલમાં ઇસ્થમિયન લીગ પ્રીમિયર વિભાગમાં રમે છે, જે અંગ્રેજી ફૂટબોલ પિરામિડનો સાતમો સ્તર છે. તેઓ લંડનના એનફિલ્ડમાં ક્વીન એલિઝાબેથ II સ્ટેડિયમમાં તેમની ઘરની રમતો રમે છે.\nટ્રિપલ એચએ NXT યુકે અને એનફિલ્ડ ટાઉન વચ્ચેની ભાગીદારી વિશે પણ વાત કરી હતી, જે આગામી કેટલાક મહિનાઓમાં આવનારી 'ઉત્તેજક બાબતો' નું વચન આપે છે.\nઆજે મને તેની વચ્ચેની પ્રથમ પ્રકારની ભાગીદારીની જાહેરાત કરવામાં ગર્વ છે XNXTUK અને @ETFCofficial . એનફિલ્ડ ટાઉન, શું તમે તૈયાર છો? #WeAreNXTUK pic.twitter.com/UifHWshsa8\n- ટ્રિપલ એચ (riTripleH) 19 ઓગસ્ટ, 2021\nWWE ની NXT UK બ્રાન્ડ\nએનએક્સટી યુકે ચેમ્પિયન વોલ્ટર અને ટ્રિપલ એચ\nડબલ્યુડબલ્યુઇની એનએક્સટી યુકે બ્રાન્ડ, ટ્રિપલ એચની મગજની ઉપજ, પાંચ વર્ષ પહેલા 2016 માં શરૂ થઈ હતી. બ્રાન્ડનો પ્રથમ ચેમ્પિયન 2017 માં તાજ પહેરાવવામાં આવ્યો હતો જ્યારે પીટર ડનેને હરાવ્યા બાદ ટાઈલર બેટે એનએક્સટી યુકે ચેમ્પિયનશિપ જીતી હતી.\nવોલ્ટર વર્તમાન એનએક્સટી યુકે ચેમ્પિયન છે અને તેણે 800+ દિવસો સુધી ટાઇટલ જાળવી રાખ્યું છે.\nડબલ્યુડબલ્યુઇ નેટવર્ક પર દર ગુરુવારે સાંજે 8 વાગ્યે બીએસટી ખાતે એનએક્સટી યુકેના સાપ્તાહિક એપિસોડ માટે ટ્યુન કરો, બીટી સ્પોર્ટ પર શુક્રવારે રાત્રે 10 વાગ્યે બીએસટીનું પુનરાવર્તન કરો.\nજીવંત કરો Al વોલ્ટરએટ & ટાયલર_બેટ ની મહાકાવ્ય અથડામણ #NXTUKTakeOver : કાર્ડિફ W 𝘵𝘩𝘦𝘪𝘳 IS આ અઠવાડિયે #NXTUK ! pic.twitter.com/aV1IeN4W8h\n- NXT UK (XNXTUK) એપ્રિલ 21, 2020\nસમરસ્લેમ WWE નેટવર્ક પર આ શનિવારે, 21 ઓગસ્ટ, લાસ વેગાસથી લાઇવ પ્રસારિત થાય છે.\nએન્ઝો એમોરને શું થયું\nસાથે ફરવા માટે કોઈ મિત્રો નથી\nતેથી કંટાળીને હું શું કરી શકું\nપ્રશ્નો જે તમને thinkંડા વિચારવા માટે બનાવે છે\nહું તને પ્રેમ કરું છું પણ તું નથી કરતો


વાર્તા ૪૦ – શ્રી અબજીબાપાની વાતો\n(સંવત ૧૯૮૩, ફાગણ વદ-૩) બપોરે મંદિરના બગીચામાં બાપાશ્રી નાહવા પધારેલા ત્યાં લાલુભાઈ, હીરાભાઈ, હરિભાઈ, સાંવલદાસભાઈ, સોમચંદભાઈ, ગોવિંદભાઈ, લાલજીભાઈ આદિ હરિભક્તો પાસે ઊભા હતા.\nતેમને બાપાશ્રીએ કહ્યું જે, “બેય સદ્‌ગુરુઓને ખૂબ રાજી કરજો. આ સંતો તો મહા સમર્થ છે. તમોએ પારાયણનો સંકલ્પ કર્યો તે બહુ સારું કર્યું છે. અમારે તો કચ્છમાં કથા-વાર્તાના મોટા મોટા યજ્ઞ થાય ત્યાં સંતો આવે, સૌ દર્શન-સેવા-સમાગમ કરે, પણ તમારે તો ઘેર બેઠા ટાણું આવી ગયું. સંતો ચાલીને ઘેર આવે એવાં તમારાં સૌનાં હેત છે. કરાંચીમાં તમે રહ્યા છો, પણ અહીં તો આ સ્થાન અક્ષરધામ તુલ્ય થઈ ગયું છે. મહારાજ ને મોટા મુક્ત જ્યાં વિચરે તે ભૂમિકા નિર્ગુણ. આ સંત તો જંગમ તીર્થ છે. ‘ભવ-બ્રહ્માદિકને નિશ્ચે મળતી નથી, પુરુષોત્તમ પાસે બેઠાની જાગ્ય જો.’ એવા મહારાજ ને તે મૂર્તિના સુખભોક્તા આ સંત તે ક્યાંથી મળે! અમે પણ એવા મોટા સંતોના જોગે આનંદ કરીએ છીએ. આ ફેરે આવવું નહોતું, પણ તમારાં હેતે ખેંચ્યા.”\nએમ કહીને મેડા ઉપર આસને પધાર્યા. ત્યાં પ્રથમ પ્રકરણનું ૬૦મું વચનામૃત વંચાતું હતું, તેમાં વાસના ટાળવાની વાત આવી. ત્યારે સાધુ મુક્તવલ્લભદાસજીએ પૂછ્યું જે, “બાપા! આવો જોગ મળ્યો તેને વાસના ટળી જાય કે નહિ?”\nત્યારે બાપાશ્રી બોલ્યા જે, “અનુભવજ્ઞાન સાક્ષાત્કાર થાય તો વાસના બળે, નહિ તો બળે એવી નથી.” પછી એમ બોલ્યા જે, “સત્સંગમાં સિદ્ધિઓ હાજર છે. તે આવો, જમો, બેસો, ભાતાં, પોતાં એ બધી સિદ્ધિ જાણવી. સ્વામી નિર્ગુણદાસજી પાસે વસ્તુ આવતી તે કોઠારમાં નાખે, કાં તો સંતને વહેંચી દે; પોતાના સાધુને તો અવશ્યનું જ આપે. મોટેરા સાધુ હોય તેને તો ગાડાં ભરાય એટલું આવે અને નાના હોય તેને ન આવે તોપણ મોટેરાને એ સિદ્ધિઓ ન ભોગવવી. ભુજમાં અક્ષરજીવનદાસજી સ્વામી હતા ત્યારે એક સાધુની ઝોળીમાંથી કાંઈક વસ્તુ નીકળી તેથી તે સાધુને સ્વામીશ્રીએ ઉપવાસ કરાવ્યો. હવે તો મહારાજ કરે તે ખરું. સંગ્રહ ન કરવો એમાં સુખી રહેવાય. જડ માયાનો સંગ્રહ કરનારા આ બ્રહ્માંડમાં ભટક્યા કરે છે (તેનો મોક્ષ થતો નથી). આ સત્સંગમાં રહી એવું પાપ રાખે તે પાપની કેમ ગણતરી થાય! જડ માયા એટલે દ્રવ્ય. એ દ્રવ્ય કાળા નાગ જેવું છે તે નાગ માંહી પેસી જાય તો ચસકા કરાવે. માટે ત્યાગીને માંહી-બહાર સરખું રહેવું. તે વિના આચાર્ય, સદ્‌ગુરુ કોઈ કામ નહિ કરી દે. શ્રીજીમહારાજને આગળ રાખી બરાબર વર્તવું ને વર્તાવવું.”\n“આ જોગ-સમાગમ સારો છે. પુરુષોત્તમની મૂર્તિમાં અનુભવજ્ઞાન વિના જોડાવાય નહિ. અમદાવાદમાં અમે સત્તરની સાલમાં ગયા હતા ત્યારે અયોધ્યાપ્રસાદજી મહારાજ વગેરે હતા તે કેવા! અને આજ જુઓ! આ બધા સંગદોષ છે. તે દિવસ કેવી સભા! જાણે અક્ષરધામની સભા બેઠી હોય ને શું! હજી સભા ઠીક છે, પણ જોઈને સમાસ થાય તેમ ન મળે. પગથિયે ચડતા જઈએ તો સુખી રહેવાય. તે વિના સુખિયા ક્યાંથી થવાય! કેટલાક અધિકાર સારુ વલખાં મારે છે, પણ અધિકાર તો કૂટણું છે. મહારાજની આજ્ઞા પ્રમાણે વર્તે-વર્તાવે તો વાંધો નહિ; પણ એ વિના અધિકાર છે તેમાં તો નુકસાન છે, તેથી પરલોક બગડે. કર્યા વિનાનું ન ચાલે, પણ વિચાર જોઈએ.”\n“આપણને વસ્તુ બહુ સારી મળી છે. શ્રીજીમહારાજ ને આવા મોટા સંત હરકોઈ બ્રહ્માંડમાંથી ખોળી લાવે તો ઈનામ દઈએ, પણ મળે જ નહિ; તે તો સત્સંગમાં છે. આજ શ્રીજીમહારાજ સત્સંગમાં બિરાજે છે તે આપણે ન દેખીએ, પણ દિવ્ય ચક્ષુવાળા દેખે. આ બધી માંહીની રમત છે. જડમાં હેત છે તેવું શ્રીજીમહારાજમાં થાય તો શું વાંધો રહે! આપણે હીરો હાથ આવ્યો છે તે વંજાવવો નહિ. અમારે તો સૌનું સારું કરવું છે, પણ મોહરૂપી અંધે ઘોડે ચડે તે જ્ઞાન કે વાત સાંભળે નહિ અને છેટેથી ભડકી મરે છે. આજ આપણે મોહ કાઢવો છે તે કાઢીએ તો અખંડ સોહાગ થાય. પાંચ વખત માનસી પૂજા કરવી, ધ્યાન કરવું; તે સૂતાં, બેઠાં, ચાલતાં, સર્વે ક્રિયામાં ધ્યાન કરવું. સ્મૃતિ રાખવી, મૂર્તિને ક્ષણમાત્ર વિસારવી નહિ. એક દોર રાખે તો બીજું દીઠું ન ગમે. નહિ તો માયાનું બળ બહુ છે.”\n“સતયુગમાં આત્મનિષ્ઠા કેવી હતી? તો કાનમાં સીસાં ઊનાં રેડે તથા લોઢાના ગજ આંખમાં ઘાલે અને દાંત સાણસીથી કાઢી નાખે તોપણ ગણતા નહિ. તેમ આજ કળિમાં ખૂંદ્યું ખમે, ‘નાખે અદાવત ને દીએ ગાળ્યું તેને ભક્ત સમજે દયાળુ’ એમ ગુણ લે, પણ તપે નહિ; ધૂળ નાખે, કચરો નાખે, તોય સાધુને સમભાવ રહે એ આત્મનિષ્ઠા જાણવી. કોઈ આંગળી ચીંધી ન શકે એવો શાંત અને સરલ સ્વભાવ રાખવો. આપણે તો પ્રકૃતિનાં કાર્યથી બહાર છીએ તો દુઃખ ન લગાડવું. જો દુઃખ લાગે તો પ્રકૃતિના કાર્યમાં રહ્યા કહેવાઈએ. વચનામૃતમાં નિત્ય પાંચ ખાસડાં મારવાનું કહ્યું છે, તે જો જરામાં શોકવાન થઈ જાય તો એ ખાસડાં કેમ ખમાય! જો શ્રીજીમહારાજને રાજી કરવા તત્પર થાય તો એનાથી બધુંય થાય.” ।।૪૦।।


આ રાશિના લોકોના ભાગ્ય સોનાની થાળી માં ખાશો એવા ચમકશે – ગુજ્જુ મસાલા – Gujju masala News\nઆજનો દિવસ અનુકૂળ રહેશે. તમે તમારા સ્વભાવમાં ફેરફાર કરશો. પરિવારના સભ્યો આ પરિવર્તનથી ખુશ થશે. નજીકની વ્યક્તિ તમારી ખુશીને બમણી કરી દેશે. કાર્યક્ષેત્રમાં વૃદ્ધિની નવી તકો મળશે. ઓફિસમાં સહકર્મીઓના સહયોગથી અટકેલા કામ પૂરા થશે. તમે તમારા જીવનસાથી સાથે ઘણા દિવસોથી ચાલી રહેલી મૂંઝવણને શેર કરશો, તેનાથી તમે હળવાશ અનુભવશો. અનુભવી લોકોનો અભિપ્રાય તમારા માટે ઉપયોગી સાબિત થશે.\nતમારો ઝુકાવ આધ્યાત્મિકતા તરફ રહેશે. મંદિર જવાની કે કોઈ ધાર્મિક કાર્યક્રમનું આયોજન કરવાની યોજના બનશે. વિરોધીઓ તમારા પર વર્ચસ્વ જમાવવાનો પ્રયત્ન કરશે પરંતુ તમે તમારી બુદ્ધિમત્તાથી તેમને નિષ્ફળ કરશો. ઘરની કોઈપણ છોકરીને મોટી સફળતા મળશે, જેનાથી પરિવારમાં ખુશીનું વાતાવરણ રહેશે. લોકો પણ તમને અભિનંદન આપશે. આ રાશિના વિવાહિત લોકોને લગ્નના પ્રસ્તાવ મળશે. ઈલેક્ટ્રોનિક્સનો વેપાર કરનારા લોકોને ફાયદો થશે.\nઆજનો તમારો દિવસ મિશ્રિત રહેવાનો છે. તમે ઘરની વસ્તુઓ ખરીદવામાં વધુ પૈસા ખર્ચ કરશો. નોકરી શોધી રહેલા લોકોને રોજગારની યોગ્ય તકો મળશે. માતા-પિતાના આશીર્વાદ તમને તમારા મુકામ સુધી પહોંચવામાં મદદ કરશે. રાજકારણ સાથે જોડાયેલા લોકો સક્રિય ભૂમિકા ભજવશે. જો તમે ફરવા જઈ રહ્યા છો, તો જરૂરી વસ્તુઓ અગાઉથી તૈયાર કરો. આ રાશિના લોકોએ કાયદાકીય બાબતોથી દૂર રહેવાની જરૂર છે. તમારી નાણાકીય બાજુ સામાન્ય રહેશે.\nઆજે તમારું એનર્જી લેવલ સારું રહેશે જેથી દરેક કામ સમયસર પૂર્ણ થશે. તમારી આંતરિક શક્તિ પણ કાર્યસ્થળમાં દિવસને સારો બનાવવામાં મદદરૂપ સાબિત થશે. વેપારીઓ માટે દિવસ સામાન્ય રહેશે. આ રાશિના નવપરિણીત યુગલ રેસ્ટોરન્ટમાં ડિનર માટે જશે. પ્રોપર્ટીના વ્યવસાય સાથે જોડાયેલા લોકોને સારો ફાયદો થશે. સંતાન પક્ષ તરફથી તમને સારા સમાચાર મળી શકે છે. પ્રેમીજનો માટે દિવસ સારો છે.


Poetryoncy Archives - Creative Yatra\nમીઠી માથે ભાત / Mithi Mathe Bhaat\nડુંગર કેરી ખીણમાં ગાંભુ નામે ગામ, ખેતી કરતો ખંતથી પટેલ પાંચો નામ. સીમ થકી છેટી હતી વાડી એક વિશાળ, ભોંય બધી ભગરી ને રૂડી અધિક રસાળ. નવાણ છે નવ કોસનું ફરતાં જંગી ઝાડ, ચોપી તેમાં શેલડી વાધ્યો રૂડો વાઢ. પટલાણીએ…\nસદાકાળ ગુજરાત / Sadakaal Gujarat\nPoem by Ardeshar Faramji Khabardar (Adal) જ્યાં જ્યાં વસે એક ગુજરાતી, ત્યાં ત્યાં સદાકાળ ગુજરાત ! જ્યાં જ્યાં બોલાતી ગુજરાતી, ત્યાં ત્યાં ગુર્જરીની મહોલાત ! ઉત્તર દક્ષિણ પૂર્વ કે પશ્ચિમ, જ્યાં ગુર્જરના વાસ; સૂર્ય તણાં કિરણો દોડે ત્યાં, સૂર્ય…\nનવા વર્ષે – તને / nava varshe tane


વ્યક્તિત્વ નંબર2| અન્ય લોકો તમને કેવી રીતે જુએ છે તે શોધો - અંકશાસ્ત્ર\nશું તમે ક્યારેય વિચાર્યું છે કે અંકશાસ્ત્ર વાંચન તમારા માટે શું પ્રગટ કરી શકે છે? તે ઘણું છે. ઉદાહરણ તરીકે, તમે જાણી શકો છો કે તમે નંબર2વ્યક્તિત્વ છો. જો તમે જાણતા ન હોવ કે તે શું છે, તો પ્રકાર2એન્નેગ્રામ વિશે વિચારો, પરંતુ સંખ્યાઓના અભ્યાસની આસપાસ વધુ આધારિત છે.\nતે શું છેઅંકશાસ્ત્રબધા વિશે છે. સંખ્યાઓ. એક અંકશાસ્ત્ર વાંચન તમારા નંબરો જાહેર કરી શકે છે, નિયતિથી જીવન માર્ગ અને વ્યક્તિત્વ સુધી. અંકશાસ્ત્રીઓ અભ્યાસ કરે છે દૈવી જોડાણો સંખ્યાઓ અને ઘટનાઓ અને લોકો વચ્ચે પણ.\nભરેલ અંકશાસ્ત્રનો ચાર્ટ તમે એન્નેગ્રામ પ્રકાર2છો તે જાણવા કરતાં ઘણું બધું જાહેર કરી શકે છે. દરેક સંખ્યા વધુ દર્શાવે છે.\nઅંકશાસ્ત્ર તમને શાંતિ અને સુમેળમાં જીવવામાં મદદ કરી શકે છે, નંબર 2. તમારા વિશે જાણીને વ્યક્તિત્વ નંબર તમારી જાતને અને તમારા વિચારોને કેવી રીતે રજૂ કરવા તે શીખવાનું એક મોટું પગલું છે. દરેક વ્યક્તિ મિત્રતા અને સંબંધો શોધે છે, ખરું ને? જ્યારે તમે તમારો વ્યક્તિત્વ નંબર જાણશો ત્યારે તમારું કેળવવું વધુ સરળ બનશે.\nતમારા વ્યક્તિત્વ નંબર નું પરિણામ જાહેર કરતું નથી બેઠક કોઈ નવું, પરંતુ તે તમને તેના માટે તૈયાર કરવામાં મદદ કરી શકે છે. તમારા વ્યક્તિત્વ નંબર વિશે જાણવાથી લોકો તમને કેવી રીતે જુએ છે તે શોધવામાં તમારી મદદ કરી શકે છે. અને કોણ પોતાની જાતને બીજી વ્યક્તિની આંખો દ્વારા જોવાનું શીખવા માંગતું નથી?\nવ્યક્તિત્વ નંબર2અન્ય લોકો તરીકે માનવામાં આવે છે:\nતમારા જીવનના તમામ ક્ષેત્રોમાં આ ખ્યાલનો કેવી રીતે લાભ લઈ શકાય તે જોવા માટે, તમારા અંકશાસ્ત્રના ચાર્ટમાંના અન્ય નંબરો સાથે તમારા વ્યક્તિત્વ નંબરની તુલના કરો. તમારો જીવન માર્ગ, આત્માની ઇચ્છા અને ભાગ્ય નંબરો તમે તમારી શક્તિ અને પ્રતિભાનો ઉપયોગ કેવી રીતે કરો છો તે આકારવામાં મદદ કરશે. તમારી મુખ્ય અંકશાસ્ત્ર પ્રોફાઇલ શોધવા માટે.મફત અંકશાસ્ત્ર વાંચન માટે અહીં ક્લિક કરો.તે તમારા નામ અને જન્મ તારીખ માટે વ્યક્તિગત કરેલ છે.\nવ્યક્તિત્વ નંબર2નો અર્થ શું છે?\nવિશ્વાસપાત્ર, પ્રામાણિક, ભરોસાપાત્ર, મૈત્રીપૂર્ણ…\nવ્યક્તિત્વ નંબર2તરીકે, તમે નક્કર શરૂઆત કરી રહ્યાં છો. A2સ્વભાવે તેમના માટે ઘણું બધું છે. લોકો કેવી રીતે કામ કરે છે તેની તમને સમજ છે; તમારી શક્તિઓ તમે વિશ્વાસ અને પ્રામાણિકતાના મૂલ્યમાં છે. તમે શરૂઆતથી જ અભૂતપૂર્વ અને મૈત્રીપૂર્ણ લાગો છો, અને તમારી હૂંફ પ્રશંસનીય છે.\nતમે સુરક્ષિત જગ્યા છો, એક નમ્ર વ્યક્તિ છો જેને લોકો પસંદ કરે છે. તમે જે રીતે વર્તે છે અને તમે જે રીતે વસ્ત્ર પહેરો છો તેનાથી તમારા વિશે બધું જ સ્વચ્છ અને સુઘડ છે. તમે છો સંપૂર્ણપણે સંપર્ક કરી શકાય તેવું છતાં અલ્પોક્તિ , તેથી લોકો તમારામાં વિશ્વાસ રાખવા તૈયાર છે અને તમે શાંતિ જાળવવાની અપેક્ષા રાખે છે, નંબર 2.\nતમે ગમે તે કરો છો, તમે લોકોને શાંતિ એટલી જ મહત્વપૂર્ણ અનુભવો છો, નંબર 2. શાંતિની વાત કરીએ તો, તમે તેને શોધી કાઢો, કારણ કે કંઈપણ અસંગતતા તમને અસ્વસ્થ બનાવે છે . જો તમને જરૂર હોય તો તમે લડશો, પરંતુ તમે સ્પાર્ક પ્રગટાવશો નહીં. તમે માત્ર ત્યારે જ ડૂબકી મારશો જ્યારે આગ પકડે છે અને જ્યારે બીજા બધા તેમાં ડૂબેલા હોય ત્યારે તમારી જાતને બળવા દેશે નહીં, નંબર 2.\nતે તમારી શરમાળ બાજુથી એક વિશાળ કોન્ટ્રાસ્ટ તરીકે આવે છે. તમારી સંકોચ એ એવી વસ્તુ છે જેના પર તમારે કામ કરવાની જરૂર છે, તે અને તમારી મૂડનેસ. તમારો સ્વભાવ અમુક સમયે થોડો ઉપર અને નીચે હોઈ શકે છે. જો કે તે સમજી શકાય તેવું છે, ખરેખર, કારણ કે તમે એક સંવેદનશીલ વ્યક્તિ છો અને વસ્તુઓ તમારા પર સખત અસર કરી શકે છે.\nએકંદરે તમે અપાર હૂંફ, કૃપા અને સંવાદિતા ધરાવતા વ્યક્તિ છો, નંબર 2. પરંતુ અંદર એક આગ છે જે જ્યારે પણ જરૂર પડે ત્યારે બહાર આવે છે.\nતમે શોધી શકો છો કે તમારા વ્યક્તિત્વનો નંબર તમારા ચાર્ટમાં બીજા નંબર સાથે સંતુલિત છે જે તમારા હૂંફાળા વ્યક્તિત્વને મજબૂત અને ઊંડો બનાવે છે. તમારા જીવન માર્ગ, નિયતિ, અભિવ્યક્તિ અને આત્માની વિનંતીની સંખ્યાઓનું અન્વેષણ કરીને, તમે કોણ છો તેની ઊંડી સમજ મેળવશો.મફત અંકશાસ્ત્ર વાંચન માટે અહીં ક્લિક કરોજે તમારા નામ અને જન્મ તારીખ પર આધારિત છે. તે તમને તમારા બધા નંબરોની ઝાંખી આપશે.\nશરમાળ અને શાંતિપ્રિય વ્યક્તિ બનવું તમને અંદરથી કુદરતી સૌંદર્ય આપે છે, નંબર 2. તે તમને એક સ્તરનું માથું રાખવા દે છે અને તમારી લાગણીઓને કોઈપણ વ્યક્તિથી છુપાવવા દે છે જે પ્રયાસ કરી શકે છે અને તમારામાંથી કંઈક દોરો.\nપરંતુ તમારે જરૂર છે સાવચેત રહો તમારા સંકોચ સાથે, કારણ કે તે તમને ખાલી સ્લેટ જેવા લાગે છે. અસ્પષ્ટ દેખાવ ધરાવતા લોકોને ઘણીવાર અન્ય લોકો પર પ્રોજેક્ટ કરવા માટે ખાલી સ્લેટ તરીકે જોવામાં આવે છે. તેઓ તેમનો ગુસ્સો અથવા કદાચ તેમની ચિંતાજનક રીતો રજૂ કરી શકે છે, અને તમને અમુક પ્રકારના ધૂમ્રપાન કરનાર પ્રાણી જેવા દેખાડવાનો પ્રયાસ કરી શકે છે, નંબર 2.\nલોકોને લાગે છે કે તમે માત્ર અસંસ્કારી છો અને સપાટીની નીચે છૂપાયેલા લોકો માટે તમારી પાસે જે દયા અને ધીરજ છે તે જોઈ શકતા નથી, નંબર 2. વ્યક્તિત્વ નંબર2તરીકે, તમારે ઓછામાં ઓછો આત્મવિશ્વાસ મેળવવાની જરૂર છે જે લોકો તમને ખોટું કરે છે તેનો સામનો કરવા માટે. વિશ્વને જોવા માટે તેમને તમારા વિશેના તેમના મંતવ્યો તમારા પર રજૂ કરવા દો નહીં. તેમને બતાવો કે તમે કોણ છો, અંકશાસ્ત્ર નંબર 2.\nતમારા માર્ગમાં શાંત વાતાવરણ છે, તેથી લાવો કે દરેક વાતાવરણમાં તમે થોડી હિંમત સાથે છો. તમે ખાનગી રહી શકો છો અને તમારા શાંત ગુણો રાખી શકો છો, નંબર બે, પરંતુ તમારી જાતને ઓળખવાની ખાતરી કરો.\nતમારું મૂલ્ય જાણો અને ક્રમને પુનઃસ્થાપિત કરો જ્યાં લોકોના અંદાજો તેને સ્થાનની બહાર ધકેલી દે છે, વ્યક્તિત્વ નંબર 2. તમારી પાસે તમારા આત્માના સંગીતને ઓળખવા માટે માથા અને હૃદયની તાકાત છે તમારા વિશે નિર્દેશ કરવાનો ઇરાદો.\nલોકો તમારા વિશે સૌથી વધુ જેની પ્રશંસા કરે છે તે તમારી હૂંફ છે, નંબર 2. અમુક વલણ દર્શાવતી વખતે પણ, તમારા વિશે કંઈક ગરમ છે જે લોકોને સુરક્ષિત અનુભવે છે. તે તમારા શ્રેષ્ઠ ગુણોમાંનું એક છે અને અદ્ભુત ઊર્જા છે.\nપરંતુ ખાતરી કરો કે જ્યાં તેની જરૂર છે ત્યાં તમારી પાસે સખત ધાર છે, પણ, નંબર 2. હું જાણું છું કે તમારી પાસે આટલા પ્રેમાળ બનવાના કારણો છે. હું જાણું છું કે તમને સંઘર્ષની સમસ્યા છે અને તમે ઈચ્છો છો શાંતિ રાખો . પરંતુ દરેક વ્યક્તિ ક્યારેક મુશ્કેલીમાં આવી જાય છે, તેથી તે સમયગાળા દરમિયાન, પડકારોનો સામનો કરો.\nછે કોણ ખોટું છે તે જાણવાનું જ્ઞાન , નંબર 2. તમારે તેમના પ્રત્યે હૂંફ રાખવાની જરૂર નથી. તેઓને દયા બતાવો, પણ જેઓ જમણી બાજુએ છે તેઓને પ્રેમ બતાવો. જ્યારે તમે પીસકીપરનો ભાગ ભજવો છો, ત્યારે હંમેશા એવી પરિસ્થિતિઓ હશે જ્યાં તમારે સખત પસંદગી કરવી પડશે.\nતે પરિસ્થિતિઓની બહાર, તમારી હૂંફને મુક્તપણે આસપાસ ફેંકી દો. મિત્રતાની શાખા દરેક પુરૂષ, સ્ત્રી અને બાળક સુધી લંબાવો જે તેને લાયક છે, નંબર 2. તે તમારા સ્વભાવમાં છે. તમે મૈત્રીપૂર્ણ આનંદનું બંડલ છો, અને તમને ગમે છે તેને વિશ્વ સાથે શેર કરો.\nતમારા વિશે અવિશ્વસનીય કંઈક છે, નંબર 2, મિત્રો, કુટુંબીજનો અને નોકરીદાતાઓ તમારા પર નિર્ભર હોઈ શકે છે. તમે તમારી રીત, કામ, સંબંધો અને તમારી પ્રામાણિકતામાં સુસંગત અને વિશ્વસનીય છો.\nતમે એવા વ્યક્તિ છો કે જેઓ ઇચ્છતા ન હોવા છતાં પણ કંઈક કરશે, જો તેનાથી કોઈ બીજાને ફાયદો થશે અથવા શાંતિ રહેશે. તમારા પાત્ર વિશેના આવા તથ્યોનો અર્થ એ છે કે ઘણા લોકો તમને સાચા અર્થમાં પ્રેમ કરશે, તમારા માટે, નંબર 2.\nલોકો પણ તમારામાં વિશ્વાસ રાખશે કારણ કે તમે ખૂબ જ શાંતિપૂર્ણ છો અને સંતુલન સાથે પ્રામાણિક અભિપ્રાય આપવા પર આધાર રાખી શકાય છે. જો તેમની પાસે સમસ્યાઓ અથવા અભિપ્રાયો હોય, તો તેઓ તમને શોધે છે, પછી ભલે તમે આંખે જોશો કે નહીં. તેઓ તમારી વિશ્વસનીય પ્રામાણિકતામાં વિશ્વાસ રાખે છે, જે તમે કુનેહ સાથે પહોંચાડો.\nઆના જેવી વસ્તુઓ જે લોકોને ફરી પાછા આવતા રાખે છે, વ્યક્તિત્વ નંબર 2. તમારી આસપાસ રહેવાનો પ્રામાણિક આનંદ હોવા પર તમે વિશ્વાસ કરી શકો છો, જે તમામ વ્યક્તિત્વ નંબરો માટે કહી શકાય નહીં.


After Diwali, the number of corona cases in Navsari district has come down to4today | નવસારી જિલ્લામાં એક જ દિવસે રસીના બન્ને ડોઝ લેનાર4જણા કોરોના પોઝિટિવ - Divya Bhaskar\nAfter Diwali, The Number Of Corona Cases In Navsari District Has Come Down To4Today\nકોરોનાએ માથું ઊંચક્યું:નવસારી જિલ્લામાં એક જ દિવસે રસીના બન્ને ડોઝ લેનાર4જણા કોરોના પોઝિટિવ\nનવા3કેસ વાંસદા તાલુકાના અને એક કેસ ચીખલી તાલુકાનો, એક્ટિવ કેસોની સંખ્યા7થઇ\nસંપૂર્ણ વેક્સિનેટેડ પણ તકેદારી ન રાખે તો જોખમ, કોવિડ રસી લીધેલ હોય તેવા દર્દીઓની સ્થિતિ સારી\nનવસારી જિલ્લામાં શનિવારે એક જ દિવસે કોરોનાના4પોઝિટિવ કેસ નોંધાયા હતા. નોંધનીય બાબત એ છે કે પોઝિટિવ તમામે રસીના બન્ને ડોઝ લીધેલ હોય સ્થિતિ સારી છે.\nદિવાળી બાદના શુક્રવાર સુધીના5દિવસ દરમિયાન જિલ્લામાં માત્ર2જ કેસ નોંધાયા હતા. જોકે શનિવારે એક જ દિવસે4પોઝિટિવ કેસ બહાર આવ્યા હતા. જે કેસ સરકારી ચોપડે નોંધાયા તેમાં વાંસદા તાલુકાના3કેસ છે, જેમાં રંગપુર ગામનો 21 વર્ષીય અને 34 વર્ષીય પુરુષ ઉપરાંત વાસકુઈ ગામનો 32 વર્ષીય પુરુષનો સમાવેશ થાય છે. ચીખલી તાલુકાના રેઠવાણિયાની 33 વર્ષીય મહિલાનો રિપોર્ટ પણ પોઝિટિવ આવ્યો છે. નોંધનીય બાબત એ છે કે4કેસ બહાર આવ્યા તે તમામ દર્દીએ રસીના બન્ને ડોઝ લીધા છે. જોકે રસી લીધેલ હોય દર્દીઓની સ્થિતિ સારી રહી છે. આ બાબત એ પણ પ્રસ્થાપિત કરે છે કે રસીના બન્ને ડોઝ લેવા છતાં પણ સંક્રમણ થઈ શકે છે અને તેથી તકેદારી રાખવી જરૂરી છે. વધુ4કેસોની સાથે જિલ્લામાં કુલ કેસોની સંખ્યા 7254 થઈ છે. કુલ રિકવર સંખ્યા 7054 જ રહી છે. એક્ટિવ કેસ વધી7થયા છે, જેમાં3દર્દી હોસ્પિટલમાં સારવાર લઈ રહ્યા છે અને4જણા હોમ આઇસોલેશનમાં છે.\nદિવાળીમાં ફરવા ગયેલાનો કરાતો ટેસ્ટ\nહાલ દિવાળીની મોસમમાં જિલ્લામાં ઘણાં લોકો જિલ્લા, રાજ્ય બહાર યા દેશ બહાર ફરવા ગયા હતા. જેમાંથી કેટલાક પરત આવી ગયા છે અને કેટલાક હવે આવશે. આ સ્થિતિમાં સરકારે બહારગામથી પરત આવેલાઓનો કોવિડ ટેસ્ટ કરવાની સૂચના તંત્રને આપી છે. વધુમાં ટુરીસ્ટ પ્લેસ યા જ્યાં વધુ લોકો ભેગા થાય ત્યાં પણ ટેસ્ટ કરવાની સૂચના આપી છે.\n1 હજારે 800 RTPCR ટેસ્ટ થાય છે\nભૂતકાળમાં જિલ્લામાં જે કોવિડ ટેસ્ટ કરાતા હતા. તેમાં આરટીપીસીઆર ટેસ્ટ કરતા રેપીડ એન્ટીજન ટેસ્ટ વધુ કરાતા હતા. જોકે કેટલાક સમયથી વધુ વિશ્વસનીય આરટીપીસીઆર ટેસ્ટ જ વધુ કરાય છે. મળતી માહિતી મુજબ દર 1 હજારે 700થી 800 આરટીપીસીઆર ટેસ્ટ જ વધુ કરાય છે. \nસ્કૂલોમાં વિદ્યાર્થીઓનો હાલ ટેસ્ટ નહીં\n18 વર્ષથી નીચેની વયના છોકરાઓને રસી મુકાઈ નથી. આ સ્થિતિમાં થોડા દિવસો અગાઉ શાળાઓમાં પણ વિદ્યાર્થીઓનો ટેસ્ટ કરાતો હતો. જેમાં કેટલાક પોઝિટિવ પણ આવ્યાં હતા. જોકે હાલ દિવાળીનું વેકેશન હોય શાળાઓ બંધ છે તેથી શાળાઓમાં વિદ્યાર્થીઓનો ટેસ્ટ બંધ છે.


બેંગ્લોરને હરાવીને ભારે આત્મવિશ્વાસ મેળવ્યો છે\nપોઇન્ટ ટેબલમાં પહેલી વખત ટોપ ચારમાં આવી જતા ખુશ છીએ\nપ્રત્યેક મેચ પછી પોઇન્ટ ટેબલમાં નાટકિય રીતે ઉથલપાથલ થતી રહે છે જેને કારણે આઇપીએલ રોમાંચક બનતી જાય છે. અમારી ટીમ પંજાબે બેંગ્લોરને હરાવતા અમે આ ટુર્નામેન્ટમાં પ્રથમ વખત ટોપ ચાર ટીમમાં આવી ગયા હતા. જોકે હજુ અડધી મંઝીલ બાકી હોઇ અમે આત્મસંતોષ લેવા કરતા હવે જ ખરૃ કામ બાકી રહ્યુ છે તેમ માનીએ છીએ. અમારે અમારો ટોપ ચારનો ક્રમ જાળવી રાખવો જોઇએ.\nબેંગ્લોરને ૧૫૮ રન સુધી સીમીત રાખીને અમે ઘણું સારું એવું કામ કર્યું હતું. ગેલ જે રીતે રમતો હતો તેના પરથી એવું લાગતું હતું કે બેંગ્લોર ૧૮૦ કે વધુ રનનો સ્કોર કરી જશે. પણ અઝહર મહેમુદની બોલીંગે અમને મેચમાં લાવી દીધા હતા. આખરી પાંચ ઓવરોમાંથી મહેમુદની બે ઓવરોમાં ૧૧ રન જ ગયા હતા. તેણે ત્રણ વિકેટ પણ ઝડપી હતી. ગેલની વિકેટ બાદ અમને એવી આશા ઉભી થઇ હતી કે હવે જે પણ પડકાર આવશે તે અમારી પહોંચમાં હશે. અમારામાંના ઘણા નહોતા જાણતા કે મનદીપ સિંઘ અને સૈની અમારૃ કામ આસાન બનાવી દેશે. હું સસ્તામાં આઉટ થઇ ગયો તે પછી આ બંને બેટસમેનોએ બેંગ્લોરના હાથમાંથી બાજી ખેંચતી બેટિંગ બતાવી હતી. મનદીપે વધુ એક વખત ૪૦થી વધુ રનની ઇનિંગ રમી. તે આઉટ થયો તે પછી સૈનીએ બેટિંગનો દોર સંભાળ્યો હતો. તેણે તેની ટ્વેન્ટી-ટ્વેન્ટીની સૌ પ્રથમ અડધી સદી ફટકારી હતી.\nઆખરી ૪ ઓવરોમાં ૧૩ રનની જરૃર હતી અને વિકેટો બાકી હતી ત્યારે અમારે પ્રભુત્વથી મેચ જીતવી જોઇતી હતી. તેની જગાએ નાટકિય વળાંક સાથે પરાજયનો ભય ઉભો થયો હતો. અમે એક બોલ બાકી હતો ત્યારે જીતી શક્યા. જો કે ૨૦-૨૦ ક્રિકેટની આ જ મજા છે.\nપિયુષ ચાવલાએ વિજયી છગ્ગો ફટકારતા અમે રાહતનો દમ લીધો.\nહવે અમારે ઘરઆંગણે રાજસ્થાન સામે રમવાનું છે. તેઓ પરાજયની શૃંખલા તોડવા અમને જોરદાર લડત આપશે. વોટસન, બ્રેડ, હોગ, દ્રવિડ અને રહાને હોઇ રાજસ્થાન અમને હરાવવા બધુ જ કરી છૂટશે.